RTCG - Radio Televizija Crne Gore - Nacionalni javni servis :: Društvo :: Idealima pravde i slobode odavno pripadamo Evropi\nDARMANOVIĆ 10. 05. 2019. 13:55 >> 14:55 0\nIdealima pravde i slobode odavno pripadamo Evropi\nCrna Gora, istorijom i kulturom, idealima pravde, jednakosti i slobode odavno pripada Evropi, ocijenio je ministar vanjskih poslova Srđan Darmanović i dodao da je članstvo u Evropskoj uniji (EU) primarni vanjskopolitički prioritet države.\nOn je rekao da se danas obilježava jedan od najznačajnijih datuma u modernoj svjetskoj istoriji, kojim je trasiran put vizije snažne Evrope, ujedinjene u miru i prosperitetu.\n„Vrijednosti što ih već više decenija baštini evropska zajednica država, a koje predstavljaju najbolji primjer kako se gradi dugotrajna stabilnost, utemeljena na poštovanju različitosti, uzajamnom povjerenju i otvorenom dijalogu“, kazao je Darmanović, na proslavi povodom Dana Evrope.\nTo su, kako je rekao, vrijednosti kojima stremi Crna Gora.\n„Neke od njih su već postale dio savremenog crnogorskog društva, koje danas karakteriše suživot brojnih različitosti, multikonfesionalni i multietnički sklad“, naveo je Darmanović.\nPrema njegovim riječima, Crna Gora, koju zajednički gradimo na principima građanskog društva, svojom istorijom i kulturom, idealima pravde, jednakosti i slobode odavno pripada Evropi.\n"Članstvo u njenom klubu najrazvijenih demokratija - EU, danas je primarni vanjskopolitički prioritet naše zemlje. U procesu u kojemu strpljivo radimo kako bismo dostigli standarde evropskog pravnog sistema i visoka načela vladavine prava - procesu evropskih integracija, učestvuje cijelo naše društvo", rekao je Darmanović.\nKako je kazao, snažnom i ubjedljivo većinskom podrškom pristupanju Crne Gore Evropskoj uniji, građani pokazuju da je ovaj proces njihov izbor i put kojim žele da idu.\n"Crna Gora danas čvrsto stoji na poziciji predvodnika u procesu evropskih integracija u regionu i sigurni smo da će naša zemlja biti sledeća članica EU. Nije, međutim, riječ samo o nama", naveo je Darmanović.\nOn vjeruje da je budućnost, ne samo Crne Gore, nego i ostalih država regiona, u Evropskoj uniji i da je to strateška investicija u stabilnost, demokratiju i prosperitet Zapadnog Balkana ali i same Evrope.\n„Proširenje nije, kako se to danas često misli, suočavanje sa problemima, nego upravo najbolji odgovor na probleme sa kojima se Evropa danas suočava“, zaključio je Darmanović.\nNajponosnija anfašistička zemlja u regioni\nŠef Delegacije Evropske unije u Crnoj Gori Aivo Orav podsjetio je da je 9. maja 1951. godine ministar vanjskih poslova Francuske, Robert Šuman najavio novi oblik političke radnje u Evropi, „koji će učiniti ratove između evropskih nacija nezamislivim a danas taj datum obilježavamo i slavimo širom svijeta“.\nPrema njegovim riječima, u Crnoj Gori će cijelog mjeseca biti organizovana dešavanja u saradnji sa EU Info Centrom i ambasadama država članica EU.\n„Ovdje, u Evropskom dvorištu, pored zabavnog programa za najmlađe, organizovali smo i sajam država članica EU, na kojem možete saznati više o njihovoj kulturi, istoriji i razgovarati o zajedničkim, dijeljenim vrijednostima“, kazao je Orav.\nGradonačelnik Podgorice, Ivan Vuković rekao je da 9. maj predstavlja najveličanstveniji dan istorije, jer se slavi i Dan Evrope i dan pobjede nad fašizmom.\n„Crna Gora ovaj 9. maj doživljava kao najponosnija anfašistička zemlja u regionu i šire i najposvećenije evropska“, istakao je Vuković.\nKako je kazao, Crne Gora je danas lider u procesu evropskih integracija, i sasvim sigurno prva naredna članica Evropske unije.\n„To je nešto što nas sve skupa obavezuje i kao pojedinca i kao društvo, da svakoga dana radimo kako bi smo usvojili evropski sistem vrijednosti, i kako bi naš grad i državu učinili istinski evropskim“, naveo je Vuković.\nOn je kazao da se nada da će najuspješnija politika Evropske unije, odnosno politika proširenja, neće prestati i da će se taj nivo entuzijazma održati.


Забуна око извоза је техничке природе | Socijalistička partija Srbije\nZabuna oko izvoza je tehničke prirode Vesti\n25 marta, 2015 u 22:18\nMinistarka poljoprivrede Snežana Bogosavljević Bošković rekla je da izvoz voća i povrća na tržište Rusije nije ugrožen. Povodom sumnje da Srbija, navodno, reeksportuje jabuke u Rusiju, ukazala je da je došlo do zabune tehničke prirode koja je u međuvremenu otklonjena.\nZabuna tehničke prirode nastala je zbog nedostataka i kašnjenja u slanju dokumentacije, koja prati izvoz poljoprivrednih proizvoda u Rusiju, objasnila je ministarka poljoprivrede Snežana Bogosavljević Bošković gostujući u emisiji Oko na RTS-u.\nNavela je da je prošle godine Srbija proizvela oko 340.000 tona jabuka i samo u Rusiju izvezla 124.000 tona.\nOdgovarajući na pitanje koje je i ruska strana postavila – odakle u Srbiji tolike jabuke – ministarka poljoprivrede je pojasnila da je iz Moskve stiglo pitanje koliki je obim proizvodnje jabuka u Srbiji i odgovor je već dostavljen.\nSvaku pošiljku voća i povrća u Rusiju prati fito-sertifikat, koji dokazuje da je roba poreklom iz Srbije, objasnila je ministarka i time odbacila insinuacije da je Srbija imala reeksport prehrambenih proizvoda, posebno jabuka, na tržište Rusije.\nKada je reč o zahtevu proizvođača za interventni otkup viška svinjskog mesa u Robne rezerve, koji traže domaći proizvođači, ministarka poljoprivrede je rekla da je postignut dogovor i usvojen kao zaključak Vlade.\nOtkupna cena za prvu kategoriju svinja od 95 do 110 kilograma je 170 dinara po kilogarmu ili 11 kilograma merkantilnog kukuruza, za drugu kategoriju tovljenika od 110 do 130 kilograma, cena je 150 dinara ili 10 kilograma kukuruza po kilogramu i za treću kategoriju svinja težih od 130 kilograma, otkupna cena je 140 dinara ili devet kilograma kukuruza, navela je resorna ministarka.\nSada sledi tehnički deo posla, a to je hitan interventni otkup tovljenika i do isteka roka, koji traje do sutra, klaničari treba da se prijave za taj posao prerade svinjskog mesa, dodala je Snežana Bogosavljević Bošković.\nZbog međusobnih sankcija Rusije i EU, Srbija se našla pod pritiskom tržišnih viškova prehrambenih proizvoda iz EU, rekla je ministarka poljoprivrede i poručila da će Srbija maksimalno zaštititi domaće tržište.\nKad je reč o uvozu mleka u prahu iz EU, Snežana Bogosavljević Bošković je podsetila da se Srbija Sporazumom o stabilizaciji i pridruživanju obavezala prema EU da će liberalizovati tržište i ukloniti carinske prepreke za uvoz hrane iz Unije, kao što je mleko u prahu i drugi mlečni proizvodi, i najavila da će država učiniti sve da zaštiti domaću prehrambenu proizvodnju.


Talibani zaradili 470 miliona dolara od prodaje opijuma\nTanjug\t28.11.2008 17:30\nTalibani su samo ove godine, zaradili do 470 miliona dolara od trgovine opijumom proizvedenim u Avganistanu, saopštile su Ujedinjene nacije, prenose agencije.\nPrema proceni UN, talibani zarađuju od 50 do 70 miliona dolara zahvaljujući tome što su ove godine uveli porez od 10 odsto na aktivnosti poput uzgajanja maka, a između 200 i 400 miliona dolara ubiru od prerade i trgovine opijumom. U izveštaju nije navedena zarada od trgovine kanabisom, koji se u Avganistanu takođe masovno proizvodi.\nNovac od trgovine drogom se, kako je preneo Rojters, uglavnom koristi za finansiranje pobune protiv američkih i avganistanskih snaga. Prihodi od droge rastu u trenutku kada talibani pojačavaju napade širom Avganistana, a posebno na jugu i istoku, duž granice s Pakistanom.\nPored toga što ubiraju prihode od uzgajivača, prerađivača i trgovaca drogom, talibani prave i zalihe opijuma kako bi diktirali cene, navedeno je u izveštaju.\nTo pokazuje da ekstremisti nisu mnogo zabrinuti zbog napora avganistanskih vlasti i njihovih američkih saveznika da unište polja maka pošto bi smanjenje proizvodnje rezultiralo porastom cene narkotika na tržištu.\nUprkos smanjenoj proizvodnji opijuma, "talibani i druge antivladine snage zarađuju ogromne količine novca od trgovine drogom", saopštio je, u ovogodišnjem izveštaju o opijumu u Avganistanu, izvršni direktor Kancelarije UN za drogu i kriminal, Antonio Marija Kosta.\nOn je ocenio da bi avganistanska vojska, uz podršku NATO, mogla da uspori proizvodnju i trgovinu opijumom uništavanjem laboratorija za preradu droge i konvoja koji prevoze robu.


Javni poziv za prijavu kandidata za predsjednika OSCG – Odbojkaški Savez Crne Gore\nOdbojkaški savez Crne Gore objavljuje javni poziv odbojkaškim klubovima koji su članovi OSCG da predlože kandidata za predsjednika OSCG.\nPrijave se vrše popunjavanjem i ovjerom forme za kandidaturu, a rok za podnošenje iste je 25.jun 2020.godine. (OSCG forma za prijavu kandidata)\nKandidata mora predložiti minimum jedan odbojkaški klub član OSCG i to pomoću popunjene i ovjerene forme (pečat kluba i potpis ovlašćenog lica) za kandidaturu, a ista se dostavlja lično ili putem pošte na adresu Odbojkaški savez Crne Gore, 19.decembra br.5 (Južna tribina stadiona), 81000 Podgorica. U slučaju da forma nije dostavljena po navedenoj proceduri i u datom roku, kandidatura se neće prihvatiti.\nOSCG uredno predložene kandidate poziva (putem objave na sajtu www.oscg.me) da lično u prostorijama OSCG u roku od 3 dana dostave popunjenu i potpisanu Izjavu kandidata za predsjednika OSCG. (Izjava kandidata).\nU slučaju da izjava nije uredno popunjena, potpisana i lično dostavljena u prostorijama OSCG u datom roku, kandidatura se neće prihvatiti.\nU slučaju da su forma i izjava uredno popunjene i dostavljene, OSCG će istu proslijediti pravnoj službi na davanje mišljenja sa ispunjavanjem uslova kandidata shodno Zakonu o sportu i Statutu OSCG.\nKandidatura je validna u slučaju kada su ispoštovani svi navedeni koraci i kada pravna služba OSCG dostavi mišljenje u vezi sa ispunjavanjem uslova kandidata za izbor za predsjednika OSCG propisane Zakonom o sportu i Statutom OSCG.\nIzborna Skupština OSCG je planirana za 23.jul 2020.godine, a poziv sa materijalom će biti blagovremeno poslat svim članovima.\nOSCG forma za prijavu – klubovi\nIzjava kandidata za predsjednika\nDo semen pills work|Best fat burner for men with high blood pressyre|Aphria high cbd oil


Održano druženje penzionera u Višegradskoj Banji | Palelive.com\nPočetna Regija Višegrad Održano druženje penzionera u Višegradskoj Banji\nOdržano druženje penzionera u Višegradskoj Banji\nVIŠEGRAD – Članovi Udruženja penzionera Višegrad održali su danas izletničko druženje u porti Crkve Svetog Jovana Krstitelja u Višegradskoj Banji.\nPredsjednik Udruženja penzionera Todor Škobo rekao je da je na druženju oko 200 penzionera, koji su vrlo zadovoljni i srećni zbog izleta koji je organizovan.\n„Zahvaljujemo načelniku opštine Mladenu Đureviću koji je inicirao i pomogao da se ovaj izlet održi“, dodao je Škobo.\nOn je istakao da su na ovo druženje došli gosti iz Sevojna iz Srbije, sa kojim je ovo udruženje pobratim.\nNačelnik opštine Višegrad Mladen Đurević rekao je da se po prvi put u saradnji sa opštinom organizuje druženje penzionera.\n„Opština Višegrad je izdvojila određena sredstva za ovo druženje i mi ćemo nastojati da ovo druženje postane tradicionalno i da svake godine na ovaj način damo značaj našim penzionerima“, dodao je Đurević.\nOn je istakao da je ovo još jedan pokazatelj da opština brine o najstarijim sugrađanima i da nisu zaboravljeni.\nŠef kluba Srba u Vijeću naroda Republike Srpske Pero Petrović prisustvovao je izletu penzionera i istakao da se mora voditi računa o penzionerima.\n„Mi zajedno treba da se družimo, a penzioneri treba da znaju da ova opština vodi brigu o svim sugrađanima“, rekao je Petrović.\nPrethodni članakObilježeno 26 godina od formiranja Višegradske brigade VRS\nNaredni članakNataša Marković i Mihajlo Vučić pobjednici na takmičenju iz ruskog jezika


Zvanično najbolja škola hotelskog menadžmenta na svijetu – Međunarodno hotelijerstvo i menadžment, Vatel, na Univerzitetu Donja Gorica – HighTech Hub\nSeptember 4, 2020\t Hightech vijesti, Predstavljamo\tNo Comments\nAkademski studijski program Međunarodno hotelijerstvo i menadžment je osnovan u saradnji sa Azmont Investment grupacijom i Vatel International Business School for Hotel and Tourism Management u okviru Fakulteta za kulturu i turizam Univerziteta Donja Gorica. U pitanju je vodeća obrazovna institucija iz oblasti međunarodnog hotelijerstva i menadžmenta, čija je prva škola osnovana prije skoro četrdeset godina u Parizu. Od tada pa do danas, Vatel je otvorio pedeset kampusa u trideset i jednoj zemlji na četiri kontinenta i ostvario saradnju sa najpoznatijim hotelskim grupacijama širom svijeta.\nGodine 2016. stiglo je najbolje priznanje za kvalitet rada i nagrada – Best Hospitality Management School Award na svjetskom nivou, i to u konkurenciji velikog broja obrazovnih institucija iz ove oblasti. Zvanično postavši najbolja škola iz oblasti hotelskog menadžmenta na svijetu, Vatel postaje svjetski prepoznat brend u međunarodnom hotelijerstvu i menadžmentu.\nStudiranje na studijskom programu Međunarodno hotelijerstvo i menadžment predstavlja kombinaciju univerzitetske teorije i stručne prakse koju realizuju brojni međunarodni i domaći stručnjaci iz oblasti turizma, hotelijerstva i menadžmenta. Studenti na ovaj način od samog početka studija bivaju smješteni u samo srce hotelske industrije, usvajajući znanja, vještine i kompetencije koje su im neophodne za uspješan rad u turističkoj i hotelskoj industriji. Osim prakse u Crnoj Gori, studentima se nude brojne mogućnosti obavljanja prakse u najpoznatijim hotelskim lancima širom svijeta, što igra ključnu ulogu u pripremi svršenih studenata, ne samo za lokalno, već i za međunarodno tržište.\nStudije Međunarodnog hotelijerstva i menadžmenta omogućavaju studentima da steknu znanja, vještine i kompetencije koje su konkurentne na međunarodnom turističkom tržištu, i da postanu dio dinamične mreže sa preko 33.000 Alumni studenata širom svijeta; što ima neprocjenjiv značaj za njihovu buduću karijeru, dok im sticanje međunarodno priznate diplome otvara brojne mogućnosti zaposlenja u turističkoj industriji – kako u zemlji, tako i u inostranstvu.\nTags: crna goraHotelijerstvoHotelski menadžmentpraksaškolaturizamUniverzitet Donja GoricaVatel\nTurizam se smatra jednom od vodećih industrija u svijetu u[...]


Srbija dobila pozitivne ocene MMF-a - Ekonomske Vesti\nSrbija dobila pozitivne ocene MMF-a\n25. feb. 2016 Andrija Matić 0 Comments Aleksandar Vučić, Džejms Ruf, MMF, reforme\nPredsednik Vlade Republike Srbije Aleksandar Vučić sastao se danas sa delegacijom Međunarodnog monetarnog fonda (MMF) povodom četvrte revizije aranžmana iz predostrožnosti, koji je Vlada Srbije potpisala sa ovom međunarodnom finansijskom institucijom.\nVučić je tom prilikom izrazio zahvalnost predstavnicima MMF-a na čestitkama za uspeh koji je naša zemlja postigla do ovog trenutka, i potvrdio da je namera Srbije da uloži još mnogo rada kako bi ostala na dobrom putu.\nŠef delegacije MMF-a Džejms Ruf istakao je da su pozitivne ocene koje je Srbija dobila od svih međunarodnih finansijskih institucija veoma ohrabrujuće, i posebno naglasio da je pozitivan pomak vidljiv i da program napreduje u smeru uspešne realizacije.\nRuf je ocenio da predstojeći parlamentarni izbori u Srbiji ne bi trebalo da se odraze na nastavak reformi.\nOn je podvukao da su smanjenje javnog duga, racionalizacija i strukturne reforme najvažniji izazovi i da u ovim oblastima očekuje još bolje rezultate u narednom periodu.\nVučić je izneo uverenje da će se, do narednog dolaska Misije MMF-a u Beograd, Vlada Srbije i on lično dodatno angažovati u cilju uspešne realizacije procesa racionalizacije javnog sektora.\nTema razgovora odnosila se i na preduzeća u restrukturiranju, među kojima je najviše bilo reči o „Elektroprivredi Srbije“, „Železnicama“, „Srbijagasu“ i RTB „Bor“.\nPremijer je istakao da je ponosan na rezultate u fiskalnom deficitu, i dodao da će, i pored teških razgovora o preduzećima u državnom vlasništvu, kao i problemu privatizacije preostalih 10 preduzeća u restrukturiranju, sve obaveze Srbije biti ispunjene u dogovorenom roku, uz njegovo lično angažovanje.\nNamera jeste da nastavimo da marljivo radimo u cilju povećanja bruto domaćeg proizvoda i stabilizacije javnog duga. Pored racionalizacije, privatizacija preduzeća biće naš glavni zadatak u narednom periodu, ukazao je on.\nVučić je u ime Vlade Srbije preneo zahvalnost svim članovima delegacije MMF-a koji učestvuju u kreiranju bolje i uspešne Srbije.\nPremijer je ujedno izrazio očekivanje da će Srbija, uz pomoć stručnih saveta članova Misije MMF-a, ostvariti pozitivne rezultate četvrte i pete revizije aranžmana iz predostrožnosti.\n← Podnete prekršajne prijave protiv 11 javnih preduzeća\nStevanović: Postoje neke obaveze prema Fijatu →\nVučić, Petrović i Mali pustili u rad trafostanicu u Mirijevu\nSrbija sve privlačnija za strane investicije\n11. maj. 2016 Andrija Matić 0\nVučić podržao Udovički, očekuje razrešenje afere\n6. okt. 2015 Andrija Matić 0


Novosti: Đoković na odmoru u Crnoj Gori china radio international\nNovosti: Đoković na odmoru u Crnoj Gori\n2015-07-15 14:10:28 cri\nPrvi reket sveta i osvajač Vimbldona Novak Đoković stigao je sinoć sa porodicom u Crnu Goru, prenose Večernje novosti. On je na tivatski aerodrom sleteo u 19 časova i 5 minuta, a društvo mu prave supruga Jelena i sin Stefan.\nNajboljeg srpskog isvetskog tenisera dočekali su brojni obožavaoci uzvikujući mu ime. Blještali su blicevi dok su Đokovići ulazili u aerodromsku zgradu. Kralj Londona bio je ne malo iznenađen dobrodošlicom fanova sa crnogorskog primorja i svima se odužio otpozdravljajući.\nPosle niza napornih turnira, Nole će sa familijom u miru "Porto Montenegra" i hotela "Regent" odmarati naredna četiri dana.\nProšlog leta, Đokovići su se venčali na Svetom Stefanu, što je bila najlepša promocija Crne Gore i njenih turističkih dragulja. Sada je na red došao Tivat o kome će se uveliko pričati narednih dana – opet zahvaljujući Noletu, konstatuju Večernje novosti.


Afganistan: Talibani greškom oteli šest novinara | Afganistan | Al Jazeera Balkans\nNovinari su oteti tokom zajedničkog putovanja iz susjedne provincije Paktika u Paktiju, gdje su trebali prisustvovali medijskoj radionici.\nGlasnogovornik talibana je rekao da će oteti novinari uskoro biti pušteniAP - Arhiva\nTalibani su oteli šestero afganistanskih novinara, koji rade za privatne i vladine medijske organizacije u istočnoj provinciji Paktija, saopćili su Vladini zvaničnici i talibani.\nReporteri, koji rade za radio i TV kuće koje emitiraju vijesti na jezicima paštu i dari, oteti su tokom zajedničkog putovanja iz susjedne provincije Paktika u Paktiju, kako bi u petak prisustvovali medijskoj radionici, prenosi Reuters.\n"Pokušavamo pregovarati s talibanima o njihovom puštanju", rekao je Abdullah Hasrat, glasnogovornik guvernera Paktije.\nGlasnogovornik talibana potvrdio je da su njihovi borci oteli šestero novinara, ali je rekao da će oni uskoro biti pušteni.\n"Da, naši borci su ih greškom kidnapirali", kazao je Zabihullah Mujahid, glasnogovornik grupe pobunjenika.\nNajsmrtonosnija zemlja za novinare\n"Trenutno mobilne službe ne rade, ali bit će pušteni čim uspostavimo kontakt s lokalnim komandantom", rekao je on.\nAfganistan je bio najsmrtonosnija zemlja na svijetu za novinare u 2018. godini, sa 13 smrtnih slučajeva, saopćio je Komitet za zaštitu novinara - CPJ.\nMeđunarodna federacija novinara - IFJ saopćila je da je prošle godine ubijeno 16 novinara.\nU junu su talibani uputili prijetnju afganistanskim medijima, rekavši da će novinari biti na meti ukoliko vijesti ne prestanu s emitiranjem onoga što su opisali kao vladinu propagandu protiv pobunjenika.\nAfganistanska vlada zabrinuta planom sporazuma SAD – talibani\nNajmanje 16 poginulih i 119 ranjenih u napadu u Kabulu\nDogovor SAD-a i talibana: Povlačenje iz pet baza


Vesti online / Scena / Kultura / Predstavljena knjiga o srpkim vampirima\nO ovoj značajnoj knjizi za srpsku istoriju, etnografiju, folkloristiku i narodnu književnost govorili su Dragoljub Perić, profesor Filozofskog fakulteta Univerziteta u Novom Sadu, Lidija Delić, viši naučni saradnik Instituta za književnost i umetnosti Marija Kleut, autorka komentara, i Petar V. Arbutina, izvršni direktor Glasnikovog Sektora za izdavanje knjiga, prenosi Tanjug.\nKnjiga je publikovana u Lajpcigu 1732. godine, što znači da potiče iz vremena iz kojeg nema previše svedočanstava o Srbima, posebno ne onih koja nisu u neposrednoj vezi s vojnopolitičkim ciljevima, te je i starina čini značajnom.\nNajzad, istakao je Arbutina, poslužila je i kao predložak za neka savremena književna dela.\nPodsetio je da su reč i pojam "vampir" jedina srpska reč koja je ušla u svetsku leksiku.\nDokumentovano i detaljno saopštenje o vampirima ili ljudskim krvopijama koji su se tih godina pojavili u Kraljevini Srbiji zanimljivo je štivo iz više razloga.\nOno pruža detaljan, prokomentarisala je dr Kleut, "opis verovanja u bića na granici dva sveta, ovostranog i onostranog, te se može smatrati etnografskim opisom ili bar izvorom za proučavanje srpskih običaja i verovanja. Istovremeno je svedočanstvo o susretu dve kulture: zapadnoevropske, oličene u austrijskim oficirima, i srpske, predstavljene kroz likove domaćeg stanovništva".\nKleut, koja je predavala narodnu književnost u Novim Sadu, kaže da je uvek zanimala predvukovska tradicija i zato je u Nemačkoj otišla u potragu za ovom knjigom.\nIspostavilo se da su sačuvana samo dva primerka i to joj nisu dozvolili da iznese, ali je uspela da pronađe jedan primerak u okviru bivše Jugoslavije.\nKleutova je istakla da nije dovoljno pisala o austrijskim lekarima koji su fenomen vampirizma tumačili veoma objektivno i srpskog praznoverja da je vampirizam jedna realna pojava.\nPriča o vampirima, tvrdi dr Kleut, potiče iz vremena kada je car Dušan zabranio spaljivanje mrtvih što je kod Srba bila tradicija još iz paganskih vremena, pa je tako nastalo verovanje u"nemrtve" koji nakon sahrane imaju sve osobine živih samo što se hrane ljudskoim krvlju.\nOna je pomenula jedan izveštaj austrijskog vojnog lekara koji je trebalo da spreči širenje kuge iz osvojenog dela Srbije u kome poručuje nadležnima u Beču da nije našla kugu ali da se suočio sa vampirima koje Srbi otkopavaju i ako utvrde da daje znake vampirizma onda bga porobodu glogovi kocem i spale.\nKraljica Marija Terezija je zbog širenja prica o vampirima po carevini jer su se navodno našli u Mađarskoj i SLovačkoj , izdala vampirski ukaz da se zabranjuje pominjanje vampira.\nKULTURA Berlin: Izašla knjiga o najboljim srpskim filmovima


Ostaju li ministri SDA u vladi Republike Srpske? - 2004-07-08\nPotpredsjednik Republike Srpske, Adil Osmanović poručio je na današnjoj konferenciji za novinare u Banjaluci da bi smjena ministara Stranke demokratske akcije u entitetskoj Vladi mogla izazvati duboku krizu u Republici Srpskoj koja bi se mogla prenijeti i na institucije Bosne i Hercegovine.\nPredsjednik Republke Srpske Dragan Čavić je u sinoćnjem obraćanju javnosti iznio niz netačnih kvalifikacija o Stranci demokratske akcije i njenom predsjdniku Sulejmanu Tihiću pokušavajući pobjeći od odgovornosti za situaciju u ovom entitetu. Izjavio je ovo na današnjoj konferenciji za novinare u Banjaluci, potpredsjednik Republike Srpske, Adil Osmanović zatraživši od Dragana Čavića da odustane od zahtjeva za smjenom tri ministra Stranke demokratske akcije iz entitetske Vlade koje je inicirala Partija demokratskog progresa.\n»Ovaj pokušaj predsjednika Partije demokratskog progresa, gospodina Mladena Ivanića je svjesno bježanje od međunarodnih obaveza koje je preuzela Republika Srpska a koje proističu iz Dejtonskog mirovnog sporazuma. Ministri iz reda srpskog naroda u Federaciji Bosne i Hercegovine ne mogu biti smijenjeni bez saglasnosti potpredsjednika Federacije B i H, Desnice Radivojevića što znači da imamo potpuno asimetrična rješenja u dva bosanskohercegovačka entiteta.«\nPotpredsjednik Narodne Skupštine, Šefket Hafizović je potvrdio da su predstavnici Stranke demokratske akcije još uvijek u vlasti i da on redovno obavlja svoju funkciju u parlamentu Republike Srpske.\n»Stranka demokratske akcije je i dalje aktuelni učesnik u skupštinskoj većini i mi nemamo dosad nijedan zahtjev niti inicijativu vezanu za zahtjev o smjeni ministara SDA u Vladi RS od strane predsjednika PDP-a, gospodina Mladena Ivanića.«\nDanas je najavljeno da će sutra u Sarajevu zasijedati predsjedništvo SDA koje će utvrditi stavove u vezi, eventualne, smjene ministara ove stranke u Vladi Republike Srpske.\nInače, danas se u Banjaluci održava sjednica Glavnog odbora Srpske demokratske stranke nakon koje će biti jasnije da li će ova partija pokrenuti inicijativu za rekonstrukcijom entitetske Vlade,odnosno da li će prihvatiti zahtjev PDP-a za raspisivanjem prijevremenih izbora.


Kako se u javnim preduzećima zakoni krše bez posledica | Nova Ekonomija\nIza ogromnih gubitaka i dugova javnih preduzeća stoji kršenje zakona, nesprovođenje javnih nabavki i netransparentno poslovanje, čiji je vrh ledenog brega tek načela Državna revizorska institucija.\nKada javnost, ekonomisti ili Fiskalni savet upozoravaju da će javna preduzeća potopiti javne finansije, da će ove godine budžet koštati 60 milijardi dinara spasavanje javnih i državnih preduzeća i državnih banaka, da će samo za kamate na dugove javnih preduzeća koje je preuzela, država ove godine platiti 9,15 milijardi dinara, da je akumulirani dug javnih i državnih preduzeća i preduzeća u restrukturiranju preko tri milijarde evra, to deluje šokantno, kao što neverovatno deluje da za takve rezultate niko ne odgovara, ni krivično ni profesionalno.\nOvako nedefinisanu ili nepostojeću odgovornost, direktori javnih preduzeća lako iskoriste da krivicu za loše poslovanje prebace na drugog, na primer na državu. Tako u Srbijagasu, s pravom, kažu da gubitke (37,36 milijardi dinara u 2012) prave jer ih država tera da gas prodaju jeftinije nego što ga nabavljaju, a zbog socijalne politike ne isključuju dužnike.\nSlično mogu da tvrde i u EPS-u (gubitak u 2012. 11,75 milijardi dinara), a u Železnicama Srbije (gubitak u 2012. 16,6 milijardi dinara) često se čuje da je svuda u svetu ova delatnost na subvencijama države. Slične izgovore ima većina republičkih i lokalnih javnih preduzeća.\nMeđutim, onda niko ne pokušava da utvrdi koliko tim gubicima doprinosi nepoštovanje zakona, nedomaćinsko poslovanje, ili prosto arčenje javnih sredstava. Skoro kao anegdota deluje izjava direktora Železnica Dragoljuba Simonovića, kada je postavljen na to mesto, da su se službeni automobili ove kompanije, koja prima najveće subvencije od države, koristili posle podne kao taksi vozila, ili činjenica da je u JAT-u nekada bilo čak 32, a u Železnicama 25 registrovanih sindikata.\nNagoveštaj o tome u kakvom se haosu nalaze javna preduzeća mogu dati revizije finansijskih izveštaja javnih preduzeća, koje od 2010. godine obavlja Državna revizorska institucija.\nOni su 2010. godine počeli sa revizijom javnih preduzeća i do sada uradili reviziju svega 53 javna preduzeća (u Srbiji posluje preko 600 republičkih, pokrajinskih i lokalnih javnih preduzeća), a najviše lokalnih.\nSpisak zakona za koje su državni revizori utvrdili da javna preduzeća na poštuju je dugačak: najčešća su nepoštovanja Zakona o računovodstvu i reviziji i postupanje suprotno Međunarodnim računovodstvenim standardima, nepoštovanje Zakona o javnim nabavkama i Zakona o javnim preduzećima. Javna preduzeća najčešće ne primenjuju usvojene računovodstvene politike, ne rezervišu sredstva za primanja zaposlenih kao što su otpremnine i jubilarne nagrade, ne rezervišu sredstva za sudske sporove, dok investicione nekretnine nisu vrednovane po poštenoj fer vrednosti. U nekim slučajevima nisu urađeni popisi, nisu raščišćena dugovanja i potraživanja, a negde nisu uopšte knjiženi neki rashodi.\nRezultat je da ni u jednoj reviziji DRI nije mogla dati pozitivno mišljenje, drugim rečima nisu mogli da potvrde da je istinito ono što piše u finansijskim izveštajima javnih preduzeća.\nOtuda ne čudi da država ni ne zna šta ima, koliko to vredi, koliko tačno iznose dugovanja i kome se duguje, a šta se potražuje.\nU narednim redovima pokušaćemo da prikažemo najtipičnije i najteže prekršaje u vođenju knjigovodstva i sačinjavanju finansijskih izveštaja koje je Državna revizorska institucija utvrdila u nekim od javnih preduzeća, a ograničili smo se na relevantna republička javna preduzeća poput EPS-a, PTT-a, Železnica, Jata i Srbijagasa.\nGodišnji plan doneli na kraju godine\nJavna preduzeća po zakonu o javnim preduzećima imaju obavezu da pre početka poslovne godine donesu godišnji program poslovanja za narednu godinu, a prema poslednjem izveštaju DRI JP Elektroprivreda Srbije je tek 8. novembra 2012. godine donelo ovaj program za tu godinu. Inače, dotadašnji direktor EPS-a je smenjen 6. novembra 2012. I na njegovo mesto postavljen sadašnji, Aleksandar Obradović, koji je još u statusu vršioca dužnosti, jer konkurs za izbor direktora nikako da se završi. S obzirom na to da zajedno sa programom poslovanja nije na vreme donesen ni godišnji plan nabavki, ispada da je EPS cele 2012. godine kršio Zakon o javnim nabavkama, a vrednost javnih nabavki je iznosila 7,8 milijardi dinara (68,9 miliona evra).\nPrimer nepoštovanja zakona o javnim nabavkama je izvođenje građevinskih radova na energetsko-poslovnom kompleksu EPS-a i EDB-a na Novom Beogradu, gde je naknadno aneksom ugovora promenjena cena zbog valutne klauzule koja nije predviđena osnovnim ugovorom i zbog koje je EPS platio 49,3 miliona dinara (435,9 hiljada evra) više nego što je ugovoreno.\nU slučaju da nije donesen program poslovanja za tekuću godinu, prema Zakonu o javnim preduzećima isplata zarada se obavlja prema programu poslovanja za prethodnu godinu. Tako je za prvih deset meseci 2012. godine EPS trebalo da isplati ukupnu masu zarada od 554,2 miliona dinara, a isplatio je 603,8 miliona dinara. Isplatu razlike od 49,6 miliona dinara (438.000 evra) ovo javno preduzeće je čak uradilo na osnovu odluke Upravnog odbora na koju je Vlada Srbije dala saglasnost, iako je protivna zakonu.\nTroškovi reprezentacije su omiljena poslastica menadžmenta javnih preduzeća, a u EPS-u za 2012. godinu nisu imali odgovarajuća dokumenta za potrošenih sedam miliona dinara (oko 62.000 evra) od ukupno 20 miliona dinara (oko 177.000 evra) potrošenih za reprezentaciju, odnosno za trećinu potrošenih para za ove namene ne može se utvrditi da li je uopšte utrošena za poslovne svrhe.\nDržavna revizorska institucija je prošle godine uradila reviziju finansijskih izveštaja i JP PTT za 2012. godinu, pa iako je ovo jedno od retkih javnih preduzeća koje ostvaruje profit (1,2 milijarde dinara u 2012) ni u njihovim knjigama ne stanuje tačnost.\nOvo preduzeće poseduje značajan broj objekata koji se izdaju u zakup, od čega se najveći deo odnosi na objekte koji se izdaju u zakup Telekomu Srbija. Značajan deo ovih objekata nije iskazan u okviru investicionih nekretnina, pa revizori DRI nisu mogli da utvrde koliko je uopšte prihod PTT-a od rentiranja, niti kakav je efekat na finansijske izveštaje ove kompanije.\nTakođe, PTT je 2012. godine velikodušno bez nadoknade izdavao poslovni prostor od 1.506 kvadratnih metara privrednim društvima i udruženjima i pri tome prekršio Zakon o javnoj svojini, jer za to nije dobio saglasnost Republičke direkcije za imovinu.\nJP PTT je u 2012. godini bilo jako darežljivo prema sindikatima, pa je za odvojeni život zaposlenima na osnovu sindikalnih aktivnosti isplatilo bruto 980.000 dinara, dok je u prethodnom periodu ukupno isplatilo 5,5 miliona dinara (49.000 evra) za ovu namenu, iako to nije u skladu sa kolektivnim ugovorom. Takođe je u toj godini ovo preduzeće isplatilo dnevnice za službeni put funkcionerima sindikata u visini od 661.000 dinara (oko 6.000 evra).\nIsto tako nije poštovan ni Zakon o javnim nabavkama, kada je za održavanje aplikativnog softvera potrošeno 48,5 miliona dinara (oko 428.000 evra) bez raspisivanja javne nabavke.\nUsitnjavanje javnih nabavki\nPreduzeće Železnice Srbije je najveći primalac direktnih subvencija iz budžeta, a u ovoj godini namenjeno im je 13,2 milijarde dinara (blizu 115 miliona evra). Takođe, većina infrastrukturnih radova na železnici se finansira iz državnih fondova i kredita međunarodnih finansijskih institucija. Uprkos tome u ovoj kompaniji, bar prema reviziji poslovanja u 2010. godini koju je obavila DRI, ne vide razlog za iole transparentno trošenje tih sredstava. Tako je 2009. i 2010. godine iz budžeta, preko Fonda za razvoj, odobreno 4,25 milijardi dinara za remont šinskih vozila bez sprovedenog postupka javne nabavke, a na osnovu zaključka Vlade Srbije.\nOva kompanija je često koristila i takozvano „usitnjavanje" javnih nabavki, jer su nabavke malih vrednosti uređene podzakonskim aktima, a ne zakonom. Kod nabavki malih vrednosti, poziv za podnošenje ponuda naručilac nije dužan da objavi u Službenom glasniku ili na Portalu javnih nabavki, već je dovoljno da pozove tri ponuđača da podnesu svoje ponude. Naručilac poziv za podnošenje ponuda dostavlja na adrese tri ponuđača po svom izboru i dovoljno je da jedan od ta tri ponuđača dostavi ispravnu i odgovarajuću ponudu, pa da naručilac može da zaključi ugovor o javnoj nabavci.\nTako su Železnice Srbije nabavku auto-guma, klima-uređaja i tucanika rasparčale u po nekoliko nabavki, kako bi se izbeglo javno oglašavanje.\nPoslovanje Jat Airways, danas Air Serbia, 2010. godine bilo je na meti revizije DRI i njome je utvrđeno da ova kompanija nije uopšte donela godišnji program poslovanja, čime je prekršila Zakon o javnim preduzećima. Pored toga, u Jatu čak 40 odsto imovine uopšte nije popisano pre sastavljanja finansijskog izveštaja.\nJat je u 2010. godini, prema zaključku revizora, imao gubitak iznad visine kapitala od 2,4 milijarde dinara, odnosno 23,5 miliona evra, što znači da je izgubio celokupan sopstveni kapital, da je prezadužen, sa zastarelom flotom, a kratkoročne obaveze premašuju obrtna sredstva u iznosu većem od milijardu dinara (10,5 miliona evra).\nOvo je zanimljivo jer je prošle godine Vlada Srbija potpisala ugovor sa kompanijom Etihad iz Ujedinjenih Arapskih Emirata po kome ova kompanija preuzima 49 odsto vlasništva nad nacionalnim avio-prevoznikom. Međutim, kao i mnogi prethodni, i ovaj ugovor je ostao skriven od javnosti, iako su iz vlasti najavljivali njegovo otkrivanje „jer se sa tim saglasio strani partner". Ako je ova kompanija 2010. godine bila u ovakvom stanju, a i narednih godina je pravila gubitke (u 2012. čak 32,5 miliona evra) pitanje je pod kojim uslovima su arapski partneri uopšte preuzeli vlasnički udeo u ovoj firmi i koliko je to koštalo poreske obveznike Srbije.\nDržavna revizorska institucija je otkrila i neverovatne stvari, kao na primer da je kao početne podatke za 2010. godinu Jat uneo podatke s kraja 2008. umesto 2009. godine. Takođe je pogrešno iskazao povećanje osnovnog kapitala od 6,4 miliona dinara (56.000 evra) uprkos gubicima iznad visine kapitala.\nZbog nepostojanja godišnjeg plana, kao i plana nabavki, Jat je prekršio zakon o javnim nabavkama kod nabavki vrednih 5,65 milijardi dinara (54,8 miliona evra).\nZa modernizaciju telekomunikacione mreže zaključen je aneks ugovora vredan 815 miliona dinara (7,9 miliona evra) bez prethodno sprovedenog postupka javne nabavke. I nabavka 572 IP telefona vredna 50 miliona dinara (485.000 evra) sprovedena je bez postupka javne nabavke.\nProcedure u ovoj kompaniji bile su u najmanju ruku čudne, jer su državni revizori otkrili da je Jat sačinjavao naloge za isplate iz blagajne bez knjigovodstvenih isprava, koje je trebalo da budu sačinjene na dan polaganja novca na tekući račun. Novac je polagan na tekući račun sa zakašnjenjem u proseku od 25 do 30 dana, tako da je blagajnik svakog dana u toku 2010. godine, nezakonito zadržavao i neovlašćeno raspolagao novčanim sredstvima, primljenim iz pazara poslovnica, prosečno u iznosu od 2,5 do 2,9 miliona dinara. Utvrđeno je da su tokom čitave 2010. godine dnevnici blagajne sa ukupnim godišnjim prometom 364,9 miliona dinara (3,5 miliona evra) sačinjavani na osnovu falsifikovanih dokumenata.\nMimo javnih nabavki 220 miliona evra\nNa kraju, možda i najkontroverznija revizija koju je DRI uradila u javnim preduzećima bila je provera finansijskih izveštaja JP Srbijagas iz 2011. godine. Osim što je DRI podnela prijave za privredni prestup protiv direktora Srbijagasa, i ministarka energetike Zorana Mihajlović je izjavila da je zbog ovog izveštaja Srbijagas „slučaj za tužilaštvo”, a NVO Koalicija za nadzor javnih finansija podnela je krivičnu prijavu protiv direktora Dušana Bajatovića, podnoseći kao dokaz izveštaj državnih revizora.\nPoslovanjem Srbijagas dominira pre svega nepoštovanje zakona o javnim nabavkama. Bez raspisivanja tendera i postupka javnih nabavki, Srbijagas je u 2011. godini potrošio ili zaključio ugovore vredne 22,5 milijardi dinara (što je više od 220 miliona evra), od čega se na nabavku finansijskih usluga (kredita) odnosi 11,87 milijardi dinara, na ugovore o izgradnji gasovoda 10,1 milijardi dinara i na ostale usluge (zdravstvene usluge, edukacija, obezbeđenje...) 544 miliona dinara.\nSrbijagas je u 2011. godini uplatio 12 miliona dinara košarkaškom klubu Vojvodina Srbijagas, a ukupno je pokrio gubitke ovog kluba od 80 miliona dinara i odobrio sponzorstvo od još 120 miliona dinara.\nTreba podsetiti da je Srbijagas najveći gubitaš od svih javnih preduzeća u Srbiji. U 2011. godini konsolidovani gubitak je iznosio 50 miliona evra, a u 2012. neverovatnih 330 miliona evra. Ukupni dugovi Srbijagasa iznose preko milijardu evra. Samo u ovoj godini, iz budžeta će morati da se plati 150 miliona evra za dugove ove kompanije, što je za 50 odsto više nego što će u budžet doneti mnogo osporavani solidarni porez na plate u javnom sektoru.\nSrbijagas je napravio i niz prekršaja prilikom preuzimanja Agroživa, HIP Petrohemije i HIP Azotare, što je značajno narušilo tačnost podataka iskazanih u finansijskim izveštajima.\nDRI je ocenila i da je Srbijagas bez zakonskog osnova prihvatio da bude garant ukoliko kompanija RST Corporation ne bude platila kompaniji Gasprom Schwei gas koji se nabavlja za HIP Azotaru i Metanolsko-sirćetni kompleks, u vrednosti 95 miliona dolara.\nOvo preduzeće je bez odluke UO i saglasnosti Vlade zaključilo ugovore o jemstvu sa Srpskom fabrikom stakla u iznosu od 230 miliona dinara i Agrobankom u iznosu od 723 miliona dinara. Takođe, Srbijagas je 2011. godine na ime dobiti iz 2010. godine isplatio zaposlenima 98 miliona dinara, ali nije uplatio obavezu u budžet od 440,5 miliona dinara.\nOvo je samo nekoliko od mnogih prekršaja koje je napravila ova kompanija, ali bar do danas nikakvih sankcija za odgovorne nije bilo.\nKazne minimalne, slučajevi zastarevaju\nSve ukupno DRI je protiv javnih preduzeća i odgovornih lica u javnim preduzećima podnela 57 zahteva za pokretanje prekršajnog postupka, a prekršajni sudovi su doneli 13 osuđujućih presuda, ali i 12 rešenja o obustavi postupka zbog zastarelosti, dok je po 32 zahteva postupak u toku.\nTakođe ova institucija je podnela i 35 prijava za privredni prestup, od čega su nadležna tužilaštva podigla 20 optužnih predloga, a privredni sud doneo je svega dve osuđujuće presude.\nU postupku revizije podnete su i tri krivične prijave, od čega je za jednu krivičnu prijavu nadležno tužilaštvo odustalo od krivičnog gonjenja, a za dve krivične prijave postupak je u toku.\nI kada Državna revizorska institucija uradi reviziju i podnese prijave, sudovi to veoma sporo procesuiraju, pa u velikom broju slučajeva dolazi do zastarevanja. Prema istraživanju Transparentnosti Srbija, u najvećem broju slučajeva prekršajne kazne koje sud dosuđuje su na granici minimuma, pa je tako prosečna prekršajna kazna u 2012. godini bila 50.000 dinara, a u 2013. svega 30.000 dinara.\nNemanja Nenadić, programski direktor Transparentnosti Srbija, ističe da dužina trajanja procesa i niske kazne nisu najveći problem.\n„Problem je što su nepravilnosti koje uočava DRI tek vrh ledenog brega. DRI se, iako radi već pet godina, bavi još uvek očiglednim prestupima, a ne nekim dubokim analizama kojima bi se došlo do mnogo većih prekršaja", smatra Nenadić, dodajući da ni do sada nema velikih pomaka u kontroli rada javnih preduzeća, iako se u poslednje dve godina o tome mnogo priča.\nPrema njegovim rečima, krajem 2012. godine usvojen je novi Zakon o javnim preduzećima, ali se on mahom krši, a da pri tome od Vlade nismo dobili nikakve podatke o programima poslovanja tih preduzeća.\n„Kontrola unutar javnih preduzeća nije dovoljno dobra. Mi i ne znamo šta se tamo sve radi", dodaje Nenadić.\nJedan od šest zadataka koji čekaju novu vladu jeste borba protiv korupcije. Imajući u vidu da je u poslednjih godinu i po dana to bila, čini se, l...


Vinsent Sabo novi CEO kompanije New Frontier Solutions Vinsent Sabo novi CEO kompanije New Frontier Solutions – Personal magazin\nVinsent Sabo (Vincent Sabot) imenovan je za CEO-a kompanije New Frontier Solutions GmbH od 1. februara 2014. godine. Kompanija New Frontier Solutions deo je New Frontier Group, u sklopu koje…\nVinsent Sabo (Vincent Sabot) imenovan je za CEO-a kompanije New Frontier Solutions GmbH od 1. februara 2014. godine. Kompanija New Frontier Solutions deo je New Frontier Group, u sklopu koje posluje i domaća firma Saga. Kompanija je vodeći provajder rešenja i usluga u oblasti informacionih tehnologija na području Centralne i Istočne Evrope i šire zahvaljujući mreži kompanija u 17 zemalja.\nKao član izvršnog menadžment tima, Vinsent Sabo biće odgovoran za osnovna poslovna rešenja u Centralnoj i Istočnoj Evropi, Rusiji, Poljskoj i Turskoj. Prethodno je radio na poziciji COO i generalnog direktora kompanije Siemens Convergence Creators, sa sedištem u Beču, koja ima više od 2000 zaposlenih u devet zemalja i posvećena je razvoju softvera i usluga za sektore telekomunikacija, medija, energije, transporta, aviotransporta i bezbednosti. Proveo je 18 godina u IT i industriji telekomunikacija, radeći za Alcatel u Štutgartu, Beču i Parizu, za Siemens Com u Minhenu i Kazablanki, i u kompaniji Siemens IT Solutions & Services u Minhenu.\n„Radujem se zajedničkom radu sa timom New Frontier Group-a, koji je postigao impresivan uspeh u IT industriji u Centralnoj i Istočnoj Evropi tokom proteklih sedam godina, koliko postoji“, izjavio je Sabo i dodao: „Moje nove kolege i ja zajedno ćemo odgovarati izazovima jačanja naše liderske pozicije u regionu, postajući istovremeno lider digitalne transformacije za Centralnu i Istočnu Evropu, na korist naših korisnika“.\nPredsednik New Frontier Group, Branislav Vujović, tim povodom je izjavio: „Drago mi je što je Vinsent postao deo našeg tima. Sa svojim poznavanjem IT biznisa i dugogodišnjim iskustvom u ovoj industriji, biće vredno pojačanje našem menadžmentu“.\nVinsent Sabo novi CEO kompanije New Frontier Solutions was last modified: February 4th, 2014 by Redakcija\nNew Frontier SolutionsSagaVincent SabotVinsent Sabo\nLenovo: Aymar de Lencquesaing zaduzen za regiju Evrope\nSony Xperia Z kao best-buy


U poslednjih osam godina zvanična Srbija manje ili više, a njena elita gotovo u celini ima jedinstven odnos kad je u pitanju Evropska unija, a to su bezuslovne integracije u ovu političko-ekonomsko-civilizacijsku zajednicu. Posle 5. oktobra nije niko mogao da dovede u pitanje „Evropu“ (ma šta ona značila) kao cilj i svrhu srpske novije istorije i neposredne budućnosti. Evropa je ušla u „program“ i svih opozicionih stranaka, čak i SPS-a.\nOno što nije zajedničko različitim političkim grupacijama, ili školama političkog mišljenja, a što sada dolazi do izražaja, jeste uslov i žrtva koju narod treba da podnese zarad navodne „svetle evropske budućnosti“. Odmah se mogu primetiti dva dominantna i sve više suprotstavljena mišljenja kada je u pitanju „Evropa“. Prvo, koje zagovara politička grupacija oko DS-a, a u ekstremnoj varijanti LDP, vidi Evropu kao cilj sam po sebi, odnosno ulazak u Evropu predstavlja rešenje ne samo za ekonomsko blagostanje nego i kraj ideološko civilizacijskih lutanja našeg naciona, koje je prisutno od stvaranja moderne srpske države. Dakle, „Evropa“ nema alternativu, bez obzira na to šta se od nas tražilo kao ulaznica u „zajednicu civilizovanih“ i „prosvećenih naroda“.\nRadikali i veći deo narodnjaka bliži su onome što bismo nazvali nacionalna tradicija, dok se „Evropa“ vidi kao nešto geostrateški, ekonomski i ideološki manje ili više blisko, ali i bitno za ostvarivanje nacionalnog prosperiteta. Kod opcija koje su više usmerene „nacionalno“, narodni identitet je, čini se, značajniji ideološki cilj i samim tim i neki uslovi koji moraju biti ispunjeni ukoliko se želi u integracije, doživljavaju se kao teška trauma i iskušenje. Dakle, ove političke snage nisu antievropski orijentisane, kako ih politički protivnici žigošu, već su njihove proevropske nade srušene nepravednim ponašanjem EU i SAD prema nama. Među njima je i priličan broj onih koji su do sada bili i „evroentuzijasti“, ali su zbog toga što u bliskoj budućnosti nije izgledno naše članstvo u EU, a i što ta ista EU većinski podržava nezavisno Kosovo, postali evroskeptici. Naravno da postoje i oni koji su se i pre odlučno protivili ulasku u EU zbog različitih motiva, ali su oni ipak bili jedna manjina i unutar bloka „evroskeptika“.\nOve dve najzastupljenije ideološke struje određuju ponašanje glavnih aktera na vrućoj političkoj srpskoj sceni. U vladi jednu oličava DS, a drugu DSS, i to je esencijalni uzrok čestih razmimoilaženja koja često izazivaju krizu vlade. Dakle, trenutna kriza vlade koja je, čini se, samo prigušena pokazuje i duboku idejnu i stratešku konfuziju i šizoidnost srpske političke elite i moglo bi se reći naroda u celini. Ova podela je kulminirala izazovima koje je pred nas stavila EU i Amerika, i na taj način prisilila našu političku elitu da bira između EU i Kosova, te je deplasiranim učinila nastojanje da se nekako ostvari „i Evropa i Kosovo“, u čemu su prednjačile demokrate.\nDva pitanja, a jedan odgovor\nTako odnos prema evropskim integracijama određuje stav prema pitanju Kosova, odnosno mera ideološkog gledanja na Evropu determiniše stepen zalaganja odbrane južne srpske pokrajine. Drugačije rečeno: reci mi šta misliš o evrointegracijama, pa ću ti reći šta misliš o Kosovu (i obrnuto). To, naravno, dokazuje da su ta dva pitanja povezana mnogostrukim nitima na domaćoj političkoj sceni, ali isto tako i „međunarodna zajednica“ ne može da ih gleda odvojeno ili potpuno odvojeno. Tako je u ovom trenutku slanjem evropske misije na Kosovo i ponudom „prelaznog ugovora“ pala u vodu medijska priča o „dva odvojena koloseka“ koju su često voleli da zlorabe domaći promoteri „evrointegracija bez alternative“.\nTako je Tadićev DS proklamovao cilj „osvojićemo Evropu“ u kom se odmah vidi ostrašćeno ideološko opredeljenje prema tom ključnom pitanju, što ima za posledicu nekritičko prihvatanje skoro svih idejnih matrica i stereotipa, ali i konkretnih političkih rešenja koja dolaze iz EU. To dovodi do toga da stepen volje za odbranom Kosova i nacionalnog interesa bude sveden na retoričke figure i zadrži se na medijsko-verbalnom nivou.\nOvo nije novi stav DS-a. Setimo se izbora za privremene kosovske pokrajinske organe 2004. godine. Tada je Tadić pozvao Srbe da ih ne bojkotuju, čime su dali legitimitet albanskim vlastima, uz obećanje da će se položaj Srba popraviti u naredna tri meseca. Potpuno nerazumljiva trgovina koja odmah daje ustupke da bi reciprocitet bio ispunjen u budućnosti, i to od strane koja nikada nije pokazala zainteresovanost za ozbiljne pregovore i želju za korigovanjem stava prema Srbima.\nIsta stranka je na ključno mesto potpredsednika vlade koje joj je pripalo po koalicionom sporazumu postavila Božidara Đelića, koji je proklamovao cilj u saglasnosti sa stranačkom politikom, a to je integracija u Evropu. Definišući jedan od dva prioriteta vlasti po logičnoj podeli deo vlade koji predvodi DS-ovski establišment dobio je zadatak da bude korifej „integracija bez alternative“.\nEvropska politička opcija na čelu sa DS-om intenzivira po pravilu priču o Kosovu pred izbore, ali kada se nameće rešavanje dramatičnih pitanja, njihovo ćutanje moglo je da izazove ozbiljnu sumnju u iskrenost zalaganja za vitalni državni interes. Čini se da je u redovnim prilikama Kosovo prevelik balast za njihovu politiku, kao da bi voleli da se to pitanje jednom reši ma kakav bio ishod. Takođe, u DS-ovskoj retorici prisutna je teza da se celokupan problem može rešiti i u okviru EU, uz čak veće šanse za njegovo povoljno rešenje, što svakako nije tačno. Ovim stavom oni žele da anuliraju kritiku da nisu patriote, jer eto oni bi se borili unutar EU (u koju ko zna kad ćemo ući) za naše nacionalne interese, pa tako i „za Kosovo“.\nČini nam se da kada je u pitanju nacionalna politika “tadićevci” zauzimaju stav koji ih stavlja u poziciju da se pri ostvarivanju važnih projekata uvek mogu povući i ograditi ako ista politika ne postigne zadovoljavajući rezultat. Najočigledniji primer ovakvog račundžijskog pozicioniranja je donošenje ustava kada su ga „demokratske snage“ poslednje prihvatile, mlako se angažovale na njegovoj podršci, na kraju čak vršile i prikrivenu medijsku opstrukciju referenduma, jer to pitanje nije bilo potencirano u njima naklonjenim medijima. Sa druge strane, naglašavalo se da je taj ustav u opozitu u odnosu na Miloševićev, što je moglo da iritira one koji se označavaju kao sledbenici ideja „bivšeg režima“.\nI sada kada se spremaju velike demonstracije kao znak kakve-takve podrške kosovskim Srbima i kao poruka nepristajanja na cepanje države koje hoće da organizuju DSS i radikali, DS razmišlja kako da se postavi, kalkulišući argumente za i protiv. Tako pitanje koje je postavila Olja Bećković na „Utisku nedelje“ zašto ima veću težinu kada premijer kaže za Kosovo da nema cenu nego predsednik, ima dublji smisao, koga možda ona nije bila svesna dok je pitanje izgovarala. Pitanje zašto iste reči imaju „različitu težinu“ razrešava mnoga pitanja u podeljenoj Srbiji, pa i u podeljenoj vladi Srbije. Pitanje Kosova razobličava suštine ideoloških i političkih razlika u Srbiji. Kosovo tako – po ko zna koji put u srpskoj istoriji – postaje linija podele i kamen spoticanja.\nNarodnjačko krilo je donekle oslobođeno ideoloških predrasuda „evropejske provinijencije“, sve manje veruju Evropi (ne toliko kao „civilizaciji“, koliko kao EU) jer ona demonstrira kršenje elementarnih principa koje je sama proklamovala i žestoko ugrožava naše vitalne nacionalne interese, podržavajući i u praksi sprovodeći secesiju Kosova.\nTakav stav je narodnjake odveo u vrlo nezgodnu situaciju (nezgodniju nego za DS) jer moraju da se izjašnjavaju „ili-ili“ – ili Evropa ili Kosovo. Politika za koju se zalažu nosi određeni rizik od usporavanja integracija (ako one od nas zavise), što je zbog medijske presije „evropejaca“ postalo prilično nepopularno prvenstveno kod mladih. Medijska mašinerija stvorena poslednjih osam godina žigoše kao „retrogadne“ i „nazadne“ ideje i projekte u kojima se samo spominje srpsko ime i patriotizam. Sve je to razlog, još uz približavanje radikala ovakvom umerenom i pristojnom nacionalnom kursu, da se Koštunici i njegovim saveznicima od strane „dogmatskih evropejaca“ prišije etiketa „antievropljana“, pa i „mitomana“ koji Srbiju navodno „vraćaju u srednji vek“.\n„Nacionalisti“ i „Evropejci“ u prošlosti\nDešavanja poslednjih dvadesetak godina nisu ništa novo u srpskoj istoriji. Nacionalno i evropsko pitanje istovremeno je otvoreno ustancima početkom 19. veka i ona permanentno prate državu, što se jasno danas vidi. Sa početkom političkog delovanja u drugoj polovini 19. veka stranke su se morale određivati po sličnim pitanjima kao danas. Dakle, Srbija je imala često teške, pa i najteže izbore, koji su, kako vidimo, i danas na dnevnom redu.\nTako smo imali na početku Karađorđa koji je lavirao između istoka i zapada, pokušavajući da „nekako između“ ostvari i srpski nacionalni san o slobodi. Njegova politika je ipak bila više okrenuta Rusiji, i to je spletom tragičnih istorijskih okolnosti, pre svega pohodom Napoleona na Rusiju, dovelo do propasti Prvog srpskog ustanka. Knjaz Miloš je pokušavao da balansira između istoka i zapada, ali je i on ostvario srpski nacionalni cilj pre svega oslanjajući se na Rusiju.\nPosle se politika srpskih vladara menjala zavisno od toga ko je bio na vlasti i kakvi su spoljni uticaji dominirali. Tako je politika kralja Milana bila bezuslovna saradnja sa Austrougarskom, bez obzira na to što je to zemlju dovelo u zavistan položaj u odnosu na dvojnu monarhiju. Oslonac za politiku „austrougarskih integracija“ imao je u naprednjacima i liberalima, dok su Pašićevi radikali bili protiv, što je bio razlog za njihove progone. Nakon raspada Radikalne stranke početkom 20. veka blok samostalaca je bio evropskije orijentisan i iz tog bloka je nastala posle Prvog svetskog rata Demokratska stranka. Tada se i definišu ključni stavovi demokrata sa Davidovićem i Grolom, i radikala sa Pašićem na čelu. Demokrate su bile više jugoslovenski i evropski orijentisane, pri čemu nisu zanemarivale nacionalnu tradiciju, dok su se radikali predstavljali, a od većine naroda i doživljavali kao čuvari tradicije i nacionalne svesti, a Evropu su videli kao „strateškog partnera“ po mnogim pitanjima, ali ne kao uzor koji se u svemu mora kopirati. U to vreme su radikali bili češće na vlasti, te je bila zastupljenija njihova politika i politički stavovi.\nKarakteristične za vreme Prvog svetskog rata bile su tragične borbe praćene teškim i mučnim pregovorima sa „saveznicima“, iznuđivanje rešenja, u velikom ratu povremeno odstupanje od politike Antante (slučaj Makedonije), borba za priznanje Kraljevine SHS, konflikti sa Italijom dvadesetih, što je uslovilo negativan odnos velikih sila prema Pašiću kao tvrdom i nezgodnom pregovaraču, a kasnije jednog dela Evrope (Nemačke i Italije) prema kralju Aleksandru kao nepopustljivom diplomati kada su u pitanju ključna jugoslovenska opredeljenja. Dakle, za Zapad je svako ko je imalo štitio nacionalne interese bio tvrd i neugodan pregovarač, a oni su često stavljali srpske vođe u poziciju da biraju „ili-ili“.\nKada pogledamo unazad jedan ili dva veka u smislu odnosa Srbije prema Evropi i prema samoj sebi, vidimo ciklično ponavljanje sličnih zapleta i nametanje sličnih dilema. Vidimo da su se često morale žrtvovati generacije da bismo izborili ono najnužnije – slobodu i kakvu-takvu nezavisnost, ili se išlo u kompromise sa „Evropom“ na štetu nacionalnih aspiracija i ciljeva.\nNasuprot onim prošlim generacijama, današnjim nije popularno nuditi žrtve i odricanja zarad ciljeva koje oni u potpunosti ne razumeju, ili pak za koje nisu spremni da se bore. Stav skoro svih je da južna srpska pokrajina treba da ostane u sastavu Srbije, svi se slažu i da se treba boriti za nacionalno dostojanstvo, ali se razilaze kada treba odrediti koliko smo spremni da idemo u toj borbi, koliko smo spremni da se odričemo.\nZa premijera Koštunicu mera spremnosti za „novi kosovski boj“ je u obliku neprekidne borbe za Kosovo kroz međunarodne institucije, i to sa „oružjem“ međunarodnog prava. Za njega takođe ni albanske planine nisu visoko kada je u pitanju ovaj cilj, ni sila turska na koju su se digli ustanici 1804. Tu možda leži odgovor na ključno pitanje zašto ima veliku težinu kada predsednik vlade kaže da Kosovo nema cenu. Za njega je borba za Kosovo zapravo istorijski cilj Srbije.\nIdeološki pogled predsednika Tadića određuje Evropu za istorijski cilj Srbije, a za Kosovo bi bilo dobro da je u sastavu Srbije, no ako nije, „šta da se radi“. To evropski diplomati znaju, i zato im je Koštunica manje prihvatljiv kao „tvrd“ pregovarač, pa ga čak optužuju da je protiv „evropskih integracija“ iako bi svaki od njih na njegovom mestu imao sličan ili još tvrđi stav. No i domaći promoteri „Evrope bez alternative“, kao i zapadni političari, svesni su da su i Koštunica i Tadić (iako sa različitim pristupima) zapravo vodeći protagonisti evropeizacije Srbije. No, taj evropejski politički blok se pod pritiskom unutrašnjih i spoljnih okolnosti podelio na one koji su za „Evropu po svaku cenu“ (pravdajući to nevešto da se u EU može lakše boriti i za Kosovo) i na one koji su za uslovni ulazak u EU, jer po njima evrointegracije nemaju smisao ako je uslov integracija da se odreknemo Kosova. Po njima samo jedinstvena Srbija može imati (samo)poštovanje i stoga biti član evropske porodice naroda.\nOvaj drugi stav čini nam se prirodniji i realniji. Ipak, pitanje je šta se konkretno može postići u bliskoj budućnosti. Gledajući u istoriju kao izvor saznanja i nadahnuća, moramo reći da je Srbija bila na pravoj strani kada se borila za pravdu i slobodu, a to je često bilo vezano za borbu za Kosovo. Bili smo uvažavani od evropskih država i svetskih sila samo kada smo bili verni sebi i svojoj slobodarskoj tradiciji. Naravno, istorija nam kazuje da smo u takvim borbama nekada pobeđivali, a nekada gubili. Međutim, uvek smo se potvrđivali kao istorijski narod. Kada smo nasuprot tome pokušavali da kalkulacijom i jalovim kompromisima sačuvamo ono što imamo, gotovo redovno smo gubili. Značaj borbe za Kosovo je u tome da mi kao narod sačuvamo integritet i dostojanstvo, nasuprot kapitulaciji, na koju nas „nagovaraju“ domaći i strani dušebrižnici u kojoj gubimo „i Kosovo i Evropu“. Stoga, nije reč toliko o realnim šansama za povratak Kosova u sastav Srbije, koliko o tome da se kroz tu borbu potvrđujemo kao samosvestan narod – dakle pravi evropski narod. Ako odustanemo od Kosova, mi se pokazujemo ne kao pravi nacionalno svesni Evropljani, već kao azijatska raja koju niko u Evropi i svetu neće poštovati.


Đoković: Pozdrav za braću, čestitke Crkvi u Crnoj Gori - Sputnjik Srbija\n10:54 27 Oktobar 2020\nĐoković: Pozdrav za braću, čestitke Crkvi u Crnoj Gori\n15:49 18.09.2020 (osveženo 16:04 18.09.2020) Preuzmite kraći link\nNajbolji teniser sveta Novak Đoković uputio je čestitke i zahvalnost Srpskoj pravoslavnoj crkvi u Crnoj Gori povodom organizovanja 21. Dečijeg sabora, koji se tradicionalno održava na Cetinju uoči početka školske godine.\n„Veliki pozdrav za bratski narod Crne Gore. Sve čestitke i zahvalnost Srpskoj pravoslavnoj crkvi u Crnoj Gori koja je uspela da organizuje Dečiji sabor uprkos teškim uslovima i vanrednim okolnostima“, rekao je Đoković.\nĐoković je, zatim, učesnicima sabora poslao posebnu poruku.\n„Pre svega bih hteo da vas zamolim da nosite veselje, radost, osmeh i bezbrižnost koju imate sada kroz čitav vaš život, u velikoj količini, koliko god možete, i da se kada vam je teško, uvek vraćate svom srcu i svojoj dobroti, iskrenim emocijama, najvažnijim emocijama i vrednostima u životu, a to su ljubav, mir, spokoj, sklad i saosećanje“.\nĐoković je učesnicima Dečijeg sabora poručio i da budu hrabri i odvažni uprkos tome što će, kako je naveo, kroz život nailaziti na mnogo otpora i osuda ako su drugačiji.\n„I trebate da budete drugačiji, težite da budete najbolja i najoriginalnija verzija sebe, samo tako možete da ispunite svoju životnu misiju“, istakao je Đoković.\n„Možete slobodno da maštate i da stvarate svoj svet i realnost koju vi smatrate da je najbolja za vas i za ljude oko vas, ali imajte na umu da niste sami, volite prirodu, razumite svet u kome živite, jer samo na taj način možete da budete usklađeni i ispunjeni“.\nĐoković ih je posavetovao i da, šta god budu izabrali da rade profesionalno, duša, srce i um moraju da budu izbalansirani, jer, kako je ukazao, u današnjem materijalnom svetu nas podsećaju kako treba da živimo iz glave“.\n„Sve je to u redu, ali sve ređe se podsećaju ljudi na ono što je istinski najbitnije, a to je duh, srce, ljubav i mir“, zaključio je Đoković.\nNa saboru, polaznici škola veronauke iz svih krajeva Crne Gore pokazaće svoje umeće iz veronauke, crtanja, recitovanja, horskog i solo pevanja, preneo je portal In4s.\nSabor, deca, Crna Gora, Novak Đoković


Novosadska javna preduzeća su po mnogo čemu rekorderi. U 15 gradskih javnih preduzeća prosek plata je daleko, daleko iznad republičkog proseka zarada, ali istovremeno ova preduzeća su i veliki gubitaši. Pa tako imamo “Javno gradsko saobraćajno preduzeće” (JGSP) u kome je prošlogodišnja prosečna zarada bila čitavih 22.565 dinara, a istovremeno isto preduzeće je iskazalo gubitak od čak 185 miliona dinara, što je preračunato u Evre neverovatnih 2,5 miliona Evra.\nSlična situacija je i u drugim javnim preduzećima. Još jedan indikativan podatak je rast broja zaposlenih u ovim preduzećima, koji je sa 3.420 skočio na čitavih 4.628, za godinu dana. U sledećoj listi dat je spisak preduzeća sa prosečnim prošlogodišnjim mesečnim zaradama zaposlenih:\nJP “Informatika” – 25.870 dinara\nJP “Apolo” – 17.896 dinara\nJKP “Toplana”- 30.513 dinara\nJKP “Stan” – 19.249 dinara\nJKP “Lisje” – 26.200 dinara\nJP “Tržnica” – 36.397 dinara\nJKP “Put” – 29.314 dinara\nJP “Poslovni prostor”- 38.312 dinara\nSPC “Vojvodina” – 30.337 dinara\nJKP “Čistoća” – 24.707 dinara\nJP “Urbanizam” – 34.219 dinara\nJKP “Vodovod i kanalizacija” – 21.796 dinara\nJP “Zavod za izgradnju grada” – nema dostupnog podatka, ali ovde su ubedljivo najveće zarade u zemlji, tako da je prosek mesečnih primanja sigurno iznad 40.000 dinara\nOvolika primanja u javnim preduzećima, kada je rebulički prosek oko 11.000 dinara, stvara lažnu sliku o standardu novosađana. Ovolikim zaradama u javnim preduzećima podignut je novosadski prosek na oko 16.000 dinara, dok većina građana prima daleko ispod ovog proseka, jer se veliki privredni sistemi nalaze u kolapsu (27.Mart, Neobus, Novkabel, Pobeda, Jugoalat, Jugodent, Neimar…). Ali zato skoro 5.000 radnika u javnim preduzećima uspeva da “navuče” gradski prosek visoko iznad republičkog.\nOvako visoka primanja su omogućena dizanjem cena svih komunalnih usluga “u nebesa”, što dodatno opterećuje i onako iscrpljene budžete građana.\nTags Novi Sad, Politika Author Goran Aničić\nPrevious Previous post: Vizuelna prezentacija informacija\nNext Next post: MojBLOG.com\nCategories Novi SadPosted on 31. July 2011 31. July 2011\nU (odomaćeno je reći "na") novosadskom Novom Naselju pre mesec dva lokalna gradska vlast "otvorila je novi park". Bila...\nLeave a comment on “Park” Bistrica\nLeave a comment on Lep osmeh koji plaši\nCategories Fotografija, SportPosted on 17. July 2011\nFinale – CEV Evropski turnir u odbojci na pesku\nLeave a comment on Finale – CEV Evropski turnir u odbojci na pesku\nLeave a comment on Alatke za blogere\nCategories Web produkcijaPosted on 14. August 2004 14. July 2008\n8 saveta za poboljšanje funkcije pretrage\nLeave a comment on 8 saveta za poboljšanje funkcije pretrage


Zbog velikog interesovanja maturanata, Srednja škola za IT – ITHS otvara novo odeljenje - SVET KOMPJUTERA\n9. jul 2021.\nI ove godine Srednja škola za informacione tehnologije – ITHS u Beogradu je među najtraženijim IT školama u regionu. Roditelji i učenici su prepoznali ITHS kao pravi izbor za kvalitetno obrazovanje budućih IT lidera, pa je zbog velikog interesovanja otvoreno novo IT odeljenje.\nEvo zašto je veliki broj učenika i roditelja izabrao baš ITHS za svoje srednjoškolsko školovanje.\nMali maturanti su se prijavili u velikom broju\nPredstavnici škole ističu da su roditelji u Srednjoj školi za informacione tehnologije – ITHS prepoznali kvalitet programa i sa kakvim znanjem učenici odlaze nakon četvorogodišnjeg školovanja.\n„Naravno, ne pričamo samo o teorijskim znanjima, koja su zastupljena u većini drugih škola, već o praktičnim znanjima i konkretnom osposobljavanju za rad u najtraženijoj IT oblasti. Učenicima se pruža mogućnost da naučeno znanje odmah primene u praksi i realizuju svoje ideje.\nOvakvi temelji su veoma važni kako bi učenici bili spremni za dalje usavršavanje, ali i buduću uspešnu IT karijeru”, ističe direktorka ITHS-a Aleksandra Prokopijević.\n„Zaista, i ove godine vlada veliko interesovanje, usled čega smo primorani da otvorimo novo IT odeljenje. Veoma sam ponosna na uspehe naših učenika, ali i na profesore, koji iz godine u godinu opravdavaju poverenje koje su nam roditelji poklonili kada su prepoznali kvalitet školovanja u ITHS-u. Ipak, uspesi najbolje govore o tome. Zaista izrastaju u sjajne mlade ljude i vrhunske IT profesionalce, a to je glavni cilj svake obrazovne ustanove.”\nUčenje kroz praksu i rad na realnim projektima\nDugo se već polemiše da je glavni problem obrazovnog sistema nedostatak prakse u nastavi i usmeravanja ka sticanju konkretnih, upotrebljivih znanja. Deca završavaju škole, pa tek nakon toga počinju da stiču veštine za rad.\nZbog toga ne iznenađuje interesovanje za Srednju školu za IT, koja šalje jedinstvenu sliku o srednjoškolskom obrazovanju.\nNaime, učenicima ITHS-a pruža se mogućnost da rade na pravim projektima, koji im pomažu da lakše i praktičnije uče, ali ih i konstantno motivišu na inovativne projekte.\nPrethodne generacije učenika napravile su brojne projekte poput drona koji meri kvalitet vazduha posebnim senzorima i projekta „Zuki”, koji podrazumeva kreiranje pametnih solarnih panela, koji daju 35% više energije, jer su u njih ugrađeni automatizovani sistemi koji im omogućavaju da prate kako se Sunce kreće. Učenici su zajedno sa studentima ITS-a kreirali i sajt Društva matematičara Srbije – to je bio čitav proces od same ideje do realizacije celog sajta.\nPored toga, učenici ITHS-a su na još jedan način pokazali ne samo koliko su naučili tokom školovanja već i koliko je važno biti human i pomoći drugome. Napravili su aplikaciju koja pomaže deci sa posebnim potrebama da se lakše izražavaju, kao i da lakše uče i komuniciraju. Takođe, ona pomaže u socijalizaciji dece sa autizmom. Time su, pored znanja, pokazali i svoje zalaganje kada je u pitanju pomoć drugima.\nKroz učešće u Erasmus+ internacionalnim projektima učenici su zajedno sa nastavnicima realizovali nekoliko inovativnih projekata – kreirali su „pametnu kuću” (smart home) koristeći platforme „Arduino” i „Tinkercad”, napravili potpuno funkcionalan sajt koji prezentuje školu, grad i državu, kao i sajt u okviru projekta „SpeakER”, čiji je cilj podsticanje višejezičnosti i raznolikosti u Evropskoj uniji kroz „Escape Room” kurseve jezika.\nDiploma ITHS-a otvara vrata svih fakulteta u zemlji i inostranstvu, a naročito su vredni znanje i iskustvo koje učenici sa sobom nose. Većina učenika bira pogodnost da nastavi školovanje na Visokoj školi strukovnih studija za informacione tehnologije – ITS, obrazovnoj instituciji koja je osnivač ove srednje škole.\nSrednja škola po meri novih generacija\nMisija škole je da obrazuje učenike za uspešnu budućnost u IT industriji, ali da im istovremeno pruži i sve uslove za najkvalitetnije opšte obrazovanje. Kako bi to bilo ostvarivo, u ITHS-u prednjači moderna, efikasna i, pre svega, interaktivna nastava, koja podrazumeva tablet računare umesto svezaka, interaktivne školske table, aplikacije i igrice u nastavi, ali i vannastavne aktivnosti, pa budući IT lideri imaju tokom školovanja razne kreativne sekcije, glumačke aktivnosti, školski bend, brojne humanitarne aktivnosti, po kojima su već postali poznati itd.\nITHS se nalazi u okviru Tehnološkog centra kompanije Comtrade, najvećeg IT tehnološkog centra u regionu. Na samo pedesetak metara od školskih učionica nalaze se vrhunski inženjeri Comtradea, koji svakodnevno primenjuju baš ona znanja koja se prenose na časovima i stvaraju softverske i hardverske proizvode koji se koriste širom sveta. Učenici tako imaju priliku da iz prve ruke svedoče o primenjivosti svega što nauče i da svoja znanja lako isprobaju i u praksi. Saznajte sve o upisu u novo odeljenje za buduće programere, IT administratore i dizajnere.\nGoogle Drive uvodi blokiranje kontakat...\nCopilot – veštačka inteligencija p...\n„Plavi ekran smrti” odlazi u penzi...\nMicrosoft pooštrio hardverske zahteve...\nMicrosoft ozvaničio Windows 11! (VIDE...\nAutor prvog anti-virus programa prona�...\n40% popusta i BONUS paket za besplatno...\nProcureo Windows 11


Prošla godina najlošija u poslednjih 100 godina – Zvornik Danas\nNaslovna/naslovna/Prošla godina najlošija u poslednjih 100 godina\nProšla godina najlošija u poslednjih 100 godina\nZVORNIK – Skupština Udruženja pčelara „Bagrem“ iz Zvornika ocijenila je danas da je za pčelare sa zvorničkog područja prošla godina bila jedna od najtežih u poslednjih 100 godina.\nPredsjednik Udruženja pčelara „Bagrem“ Radovan Stevanović rekao je da su prinosi meda podbacili upravo iz razloga što je prošla godina bila kišna, što je rezultiralo smanjenim izlaskom pčela iz košnica, odnosno primoranom neaktivnošću pčela.\nOn je dodoa da je bilo dosta slučajeva uginuća pčela od pčelinjeg krpelja, ne smao na zvorničkom, nego na širem prostoru.\nStevanović je istakao da Udruženje pčelara „Bagrem“ ima 130 članova, koji raspolažu sa oko 9.000 košnica, ističući da je oko 4.000 košnica na subvenciji Republike Srpske.\n„Vlasnici, koji imaju manje od 50 košnica, nisu na subvenciji Republike Srpske, nego o njima vodi brigu lokalna uprava koja donira svakom pčelaru pet KM po košnici“, rekao je Stevanović.\nGovoreći o prinosima meda, Stevanović je rekao da nemaju precizne podatke o proizvedenim količinama meda u Udruženju, jer sve zavisi od godine do godina, odnosno vremenskih prilika u vrijeme cvata i behara, kada su pčele najaktivnije.\n„Što se tiče izvoza meda to kod nas još nije regulisano, za razliku od Srbije koja je to regulisala i može da izvozi med u EU“, rekao je Stevanović.\nOn je dodoa da je na Skupštini pčelara razgovarano o rezultatima rada Udruženja u prošloj godini, planovima za ovu godinu, kao i pripremama i učešću zvorničkih plelara na Sajmu pčelrastva, koji će biti održan 28. februara u Beogradu.\nbagrem med pčelari zvornik\nPreliminarno: Đukanovićev DPS 36 mandata, DF 18 mandata\nSokolovi najbolji pioniri u BiH\nTehnički školski centar Zvornik – Kvalitetnim obrazovanjem lakše do posla


Svečano otvorena renovirana atletska staza Atletskog centra AK Sarajevo - Akta.ba\nSvečano otvorena renovirana atletska staza Atletskog centra AK Sarajevo\nRenovirana atletska staza Atletskog centra AK Sarajevo jučer je svečano otvorena.\n23.10.2016. 10:59 / Izvor: Fena\nRenovirana atletska staza Atletskog centra AK Sarajevo jučer je svečano otvorena u prisustvu istaknutih bh. sportista i političara, a ceremoniji je prisustvovao i saudijski princ Nawaf Bin Mohammed Al Saud, član Savjeta Međunarodne atletske fondacije i Međunarodne atletske federacije IAAF.\nAl Saud je svojim angažmanom osigurao najveći dio sredstava neophodnih za rekonstrukciju staze, koja sada jedina u Gradu Sarajevu ispunjava kriterija IAAF-a za održavanje međunarodnih takmičenja.\n"Međunarodna atletska fondacija je pokrenula mnoštvo programa kojima želi pomoći razvoj atletike diljem svijeta. Ovo je tek prva faza pomoći Atletskom savezu BiH, a uskoro će usljediti druga i treća faza kojima ćemo nastaviti pomagati razvoj atletike u vašoj zemlji. O tome ćemo razgovarati na mitingu Fondacije u Monaku koji će biti održan u decembru, nakon čega ćemo se s prijateljima u BiH dogovoriti koji su naredni koraci", rekao je Al Saud.\nAtletski objekti u Atletskom centru AK Sarajevo rekonstrukcijom su stekli certifikat IAAF-a za klasu pet i certifikat klase dva za kvalitet staze. Staza Atletskog centra AK Sarajevo jedina u Sarajevu ispunjava kriterije IAAF-a za održavanje međunarodnih takmičenja, jer je staza na Olimpijskom stadionu “Asim Ferhatović Hase'' oštećena, dok u Sportskom centru ''Safet Zajko'' ne ispunjava kriterije.\nPredsjednik Atletskog saveza BiH Suad Kaknjo objašnjava da u BiH sada postoje četiri staze koje ispunjavaju kriterije IAAF-a, te da bi u narednom periodu i Tuzla rekonstrukcijom stadiona trebala dobiti jedan takav sportski element.\n"Staze koje ispunjavaju kriterije danas imamo u Sarajevu, Zenici, Banjoj Luci i na Sokocu. Rekonstrukcija staze u Sarajevu moralno znači puno za atletičare AK Sarajevo, koji su spoznali da neko misli na njih i želi im pomoći. Oni su se lično uključili u obnovu staze i time pokazali veliki entuzijazam, a za uzvrat su dobili preduslove za bolji i kvalitetniji rad", izjavio je Kaknjo.\nVrijednost projekta je 320.000 KM. Osim Međunarodne atletske fondacije, projekt rekonstrukcije su finansijski podržali Ministarstvo kulture i sporta Kantona Sarajevo i AK Sarajevo.\nMinistar kulture i sporta KS Mirvad Kurić je zahvalio svima koji su pomogli rekonstrukciju staze i dodao da će Ministarstvo u 2017. godini siguno uložiti dodatne napore da se u Kantonu Sarajevo obnovi veći broj sportskih objekata i borilišta.\n"Ući ćemo u reformu u oblasti sporta, za koju mislim da je neophodna. Podršku Ministarstva će imati samo oni klubovi i sportisti koji prave rezultate", rekao je Kurić.\nTokom ceremonije otvorenja staze ukazano je i na važnost projekta ''Dječja atletika'', koji se u saradnji sa IAAF-om od prošle godine realizira u BiH, a koji bi tokom četiri godine trebao obuhvatiti 250.000 djece.\n#Atletski savez BiH\n#Nawaf Bin Mohammed Al Saud\n#Međunarodna atletska federacija\n#Međunarodna atletska fondacija\nMuzička konferencija Beyond Europe Sarajevo 2022 od 02. do 04. juna\nObjavljen tender za drugu fazu radova: Nastavlja se izgradnja bazena na Dobrinji\nObjavljen Javni poziv za predlaganje projekata za sufinansiranje proizvodnje filmova i serija\nMinistarstvo kulture i sporta KS objavilo Javni poziv za sufinansiranje projekata\nPravilnik o kriterijima za izbor korisnika sredstava tekućih transfera - kultura i umjetnost\nPravilnik o kriterijima za podršku finansiranju javnog interesa u sportu Kantona Sarajevo\nU Privrednoj komori Ajmana u UAE predstavljeni potencijali šest strateških grana privrede BiH\nAtletski savez BiH Sarajevo\nMis Irbina 10 71000 Sarajevo


"Dobrodošli u grad boksa" 2500 gledalaca u Lagatoru - InfoLo\n„Dobrodošli u grad boksa“ 2500 gledalaca u Lagatoru\nLoznica Info — 14. децембра 2018.\nPreko 2500 gledalaca uz direktan tv prenos na Arena Sportu, okupilo se u dvorani Lagator da isprati derbi meč 3. kola Prve lige Srbije između Loznice i Radničkog. Ubedljiva pobeda Loznice od 14:2 nagoveštava da Loznica ima tim snova i gazi po osvajanje nove titule prvaka države.\nLoznica je još jednom pokazala da sa razlogom nosi epitet grada boksa. Ništa u našem gradu ne može da okupi ovoliki broj gledalaca sem plemenite veštine. Zato bi na svakom delu ulaska u grad trebalo da stoji tabla sa natpisom „DOBRODOŠLI U GRAD BOKSA“\nLoznički tim u konkurenciji ima 11 boksera: braća Nikola i Mladen Boljkovac, Miloš Janković, Sebastijan Šaćiri, Vojin Vujošević, Stefan Panić, Luka Šumarac, Marko Nikolić, Veljko Ražnatović, Petar Prokić, Vladan Babić koji za cilj ima samo jedno, osvajanje titule ekipnog šampiona Srbije.\n(kategorija iznad 91kg) Vladan Babić – Kosta Božović – predaja Božovića.\nFoto G.Petrovic i A.Stojanovic\nTags: boksLoznicaprva ligaradnicki\nSledeći U toku noći kiša koja će se lediti pri tlu\nPredhodni LIVE BOKS Loznica - Radnički 14:2


Beta 8. juna 2021. 08:10\nMedjunarodni sud u Hagu izreći će danas pravosnažnu presudu bivšem komandantu Vojske Republike Srpske (VRS) Ratku Mladiću, prvostepeno osudjenom na doživotni zatvor zbog genocida i zločina protiv čovečnosti nad nesrbima tokom rata u BiH.\nTužioci su tražili da osudjujući deo prvostepene presuda bude potvrdjen, ali i da apelaciono veće generala Mladića proglasi krivim i za genocid nad Muslimanima i Hrvatima u pet opština u BiH.\nNije izvesno da li će general Mladić prisustvovati izricanju pravosnažne presude.\nPrema dokumentima odbrane, Mladić je kao uslov za pojavljivanje u sudnici postavio da uz njega budu oba branioca, Branko Lukić i Dragan Ivetić. Odbio je mogućnost da zasedanje prati preko video veze iz sudskog pritvora.\nBranioci su, medjutim, tvrdili da su obojica sprečena da se pojave u sudnici – Ivetić zbog bolesti, a Lukić zato što mora da poštuje Mladićeva uputstva.\nUmesto branilaca, uz dozvolu suda, generala Mladića će na izricanju presude zastupati pravna savetnica odbrane Peta-Luiz Bagot (Peta-Louise Baggot).\nVećem koje će danas izreći pravosnažnu presudu generalu Mladiću predsedava sudija Priska Matimba Nijambe (Prisca Nyambe) iz Zambije.\nČlanovi veća su sudije Mustafa El Baž (Mustapha EL Baaj) iz Alžira, Aminata Engum (Aminatta N`Gum) iz Gambije, Elizabet Ibanda-Nahamija (Elizabeth Nahamya) iz Ugande i Sejmor Penton (Seymour Panton) sa Jamajke.\nSednica počinje u 15.00 po srednjeevropskom vremenu, a na sajtu Medjunarodnog rezidualnog mehanizma za krivične sudove biće prenos odložen za pola sata.\nGeneral Mladić je u pritvoru u Sheveningenu (Scheveningen) od 31. maja 2011. Uhapsile su ga vlasti Srbije, 26. maja te godina, u Lazarevu kraj Zrenjanina i izručile Tribunalu.\nSudjenje generalu Mladiću trajalo je od 16. maja 2012. do 15. decembra 2016. Tokom 530 radnih dana, saslušano je 169 svedoka optužbe i 208 svedoka odbrane. U spis su uvedene i pisane izjave još 214 svedoka. Prihvaćeno je 9.914 dokaznih predmeta.\nBranioci su tražili i da bude utvrdjeno da li je Mladić procesno sposoban.\nSSP: Posle smene vlasti PKB se vraća Beogradjanima\nTroje lakše povredjenih u eksploziji u Čačku, ima štete\nDetonacija u Čačku, dim iznad fabrike Sloboda


Beta 19. jula 2021. 12:00\nUrednik nedeljnika „Vreme“ Filip Švarm izjavio je danas da je slučaj hapšenja kriminalne grupe Veljka Belivuka „najkrupniji“ slučaj od kada je Aleksandar Vulin na čelu Ministarstva unutrašnjih poslova, ocenjujući to kao razlog da ministar na televiziji sa nacionalnom frekvencijom objavi delimično cenzurisane fotografije obezglavljenih tela.\nŠvarm je agenciji Beta kazao da Vulin ne bira načine na koje će da se pohvali onim što je postiglo ministarstvo koje vodi.\nŠvarm je rekao da je očigledno da su žrtve te kriminalne grupe bile mučene a tom prilikom i slikane, ali da tim fotografijama nije mesto na televiziji.\n„Potrebno je makar malo poštovanja prema porodicama tih žrtava“, rekao je on.\nMinistar unutrašnjih poslova je u nedelju uveče na televiziji sa nacionalnom frekvencijom objavio delimično cenzurisane fotografije obezglavljenih tela, u sklopu političke tok šou emisije.\nVulin je gostujući u emisiji Hit tvit na televiziji Pink kazao da su u pitanju fotografije koje su nadjene na mobilnim telefonima članovima kriminalne grupe Veljka Belivuka, a da su svi zločini počinjeni u kući u Ritopeku, u okolini Beograda.\nNa fotografijama su se videli članovi kriminalne grupe Belivuk i Srdjan Lalić, koje drže osobu sakrivenog identiteta, kako je naveo Vulin, „pred klanje“, obezglavljeni leš proboden sa više noževa iz kog se cedi krv u kantu, otkinuta ljudska stopala.


Opšta bolnica Pančevo dobila video gastroskop -\n1. avgusta 2019.01510\nNovi aparat će poboljšati tretman pacijenata i unaprediti dijagnostiku, što će omogućiti smanjenje smrtnosti od karcinoma gornjeg digestivnog trakta i poboljšati kvalitet života građana Južnog Banata.\nDonaciju vrednu više od dva miliona dinara svečano je direktoru bolnice Slobodanu Ovuki uručio predsednik izvršnog odbora Komercijalne banke dr Vladimir Medan.\nKomercijalna banka deo onoga što zaradi i ostvari za svoje klijente podeli sa onima kojima je to najpotrebnije jer kako From reče nije bogat ko bogatstvo ima nego ko bogatstvo deli, rekao je Medan i dodao da Komercijalna banka ima tradiciju doniranja za društveno korisne delatnosti a zdravlje i lečenje su najvredniji.\nOn je podsetio da zdrav čovek ima mnogo želja a bolestan samo jednu i naglasio da je aparat koji se donira nešto što je potrebno stanovnicima Pančeva.\nOmogućiće da se na vreme postavi kvalitetna dijagnoza, a kvalitetna i pravovremena dijagnoza znači spasavanje velikog broja života, rekao je Medan i izrazio zadovoljstvo što je tradicija doniranja sada locirana u Pančevo.\nKako je naglasio, Komercijalna banka će i u narednom periodu nastaviti da donira i podržava posebno zdravstvene ustanove koje obezbeđuju kvalitetniji i sigurniji život.\nZahvaljujući se na donaciji Komercijalnoj banci direktor Opšte bolnice Pančevo Slobodan Ovuka objasnio je da nedostatak gastroskopa bio hronična boljka bolnice već godinama.\nImamo jedan koji je stalno popravljan a gastroskopija predstavlja zlatni standard za oboljenja jednjaka i želuca, a ova donacija je na neki način i poklon za useljenje u ovo naše novo Interno odeljenje, rekao je Ovuka i dodao da uz novu opremu postoji mogućnosti većeg obuhvata pacijenata, kvalitetnije uspostavljanje dijagnoze i pravovremeno lečenje.\nOn je istakao da je dobijanje novog gastroskopa usluga za pacijente iz većeg dela Južnog Banata koji se svakodnevno obraćaju za pomoć Opštoj bolnici u Pančevu.\nU ime kolektiva bolnice mogu da obećam da će aparat biti maksimalno iskorišćen i da ćemo se ponašati u skladu sa domaćinstvom i obavezom koja je preuzeta primanjem vrednog poklona rekao je on i napomenuo da će aparat biti dostupan svakodnevno.\nKako je rečeno, kroz kabinet za gastroskopiju prođe nekada i 15 pacijenata dnevno, odnosno godišnje bude i do 2.000 gastroskopija, a sada će uporedo raditi oba aparata, pa će pregledi biti obavljani bez pauze za sterilizaciju kompleta.\nNajavljeno je da će Opšta bolnica Pančevo nastaviti sa nabavljanjem najsavremenije opreme uz podršku Sekretarijata za zdravstvo Vojvodine, pa se očekuje da do početka septembra stignu najsavremeniji laparoskopski stub, dva aparata za anesteziju, aparat za laboratorijsku dijagnostiku i hirurški instrumentarijum.\nRelated tags : bolnica pančevodonacija bolnicidr slobodan ovukadr vladimir medankomercijalna bankaopšta bolnica pančevo\n17. novembra 2021.0331\n7. decembra 2021.0260\nPrijavite se za radionice audio produkcije u Domu omladine Pančevo\n24. septembra 2021.0305\n1. jula 2022., 19:22


EU: Bez napretka u slobodi medija u Crnoj Gori - Sindikat medija Crne Gore\nU delegaciji medijskih udruženja zemalja regiona bio je i potpredsjednik Sindikata medija Crne Gore Radomir Kračković, koji je imao susrete sa predstavnicima Evropske Komisije kao i sa pojedinim poslanicima Evropskog parlamenta. Kada je riječ o Crnoj Gori, najveći problem ostaju neriješeni slučajevi napada na novinare. Poručeno je da crnogorska Vlada zna da Brisel neće odustati od tog zahtjeva i da je rješavanje ovih slučajeva uslov da dođe do napretka u pridruživanju naše zemlje EU. Takođe, Evropska Unija konstatovala je i snažno političko miješanje u rad medija.\nKračković je predstavnicima evropskih institucija objasnio kakva je medijska situacija u Crnoj Gori iz ugla Sindikata medija s akcentom na veliki problem nerješavanja najtežih slučajeva napada na novinare i medije, kao i na pogoršanje ekonomskog i socijalnog statusa novinara u Crnoj Gori posljednjih godina. Iz Evropske komisije su najavili i nove projekte u cilju jačanja slobode medija i istraživačkog novinarstva u zemljama Zapadnog Balkana koji bi mogli početi da se sprovode naredne godine.\nTokom posjete Briselu, delegacija medijskih udruženja država regiona imala je susret i sa predstavnicima Međunarodne i Evropske federacije novinara, čiji je Sindikat medija član, i gdje su razmijenjene informacije o medijskoj situaciji na Zapadnom Balkanu kao i nastavku zajedničke borbe za veću slobodu medija u našem regionu.\nPosjeta je realizovana u okviru projekta “Regionalna platforma Zapadnog Balkana za zagovaranje slobode medija i bezbjednosti novinara”, u kojem, pored SMCG, učestvuju Nezavisno udruženje novinara Srbije (NUNS), kao nosilac projekta, Udruženje BH novinara, Udruženje novinara Kosova, Udruženje novinara Makedonije i Hrvatsko novinarsko društvo, a koji finansira Evropska komisija.


Novi Sad dobija table posvećene ljudima i događajima iz Prvog svetskog rata – Explore Novi Sad\nHomeExplore vestiNovi Sad dobija table posvećene ljudima i događajima iz Prvog svetskog rata\nZavod za zaštitu spomenika kulture Novog Sada na četiri lokacije u Novom Sadu postaviće info table posvećene ljudima i događajima iz Prvog svetskog rata, prenosi 021.rs.\nBiće napravljeno šest staklenih info tabli posvećenih srpskim dobrovoljcima iz Prvog svetskog rata sa područja Novog Sada. Ove table će biti postavljene na fasadi Doma ratnih dobrovoljaca u Šumadijskoj 6 (sada je tu KUD “Svetozar Marković”). Na ovim pločama će biti ispisano oko 1.000 imena dobrovoljaca u srpskoj vojsci sa područja Novog Sada.\nBiće napravljena i tabla ili table posvećene američkom predsedniku Vudrou Vilsonu, na kojima će se nalaziti njegovih “14 tačaka”, ali u tenderu za izradu nije navedeno gde će one biti postavljene niti koliko će ih biti. Vilson se u svom saopštenju i govoru koji su istoričari zabelelžili kao “14 tačaka” iz januara 1918. godine založio za načela slobodnog tržišta, javnost međudržavnih sporazuma, demokratiju i pravo naroda na samoopredeljenje. Za Srbiju, kao i južnoslovenske narode koji su težili stvaranju Jugoslavije, pored prava na samoopredeljenje bila je važna i tačka 11, gde se između ostalog pominje i siguran izlaz Srbije na more.


U Čačku počelo formiranje legara Branka V. Radičevića\nTanjug 21. maja 2021. 16:11\nČAČAK – U Čačku je danas potpisan ugovor kojim je lična biblioteka književnika Branka V. Radičevića poklonjena Gradskoj biblioteci „Vladislav Petković Dis“.\nNa svečanosti upriličenoj tim povodom u Sobi legata čačanske biblioteke ugovor su kao poklonodavci potpisali sinovi književnika Radomir i Rastko Radičević i unuk Branko Tepavac, kao i dr Bogdan Trifunović, direktor Biblioteke.\nZajednički cilj naslednika Branka V. Radičevića i čačanskih bibliotekara jeste očuvanje, zaštita i dostupnost plodnog stvaralaštva čuvenog književnika, kao i njegovog daljeg proučavanja.\nCilj je da se lična biblioteka od 3000 knjiga, rukopisa i umetničkih dela iz Beograda trajno preseli u piščev rodni Čačak, u novopodignutu zgradu Gradske biblioteke.\nNakon prenošenja i smeštanja Radičevićevog zaveštanja uslediće fizička i kataloška obrada, kao i zaštita primljene građe radi sveobuhvatnog sagledavanja iste.\nBranko V. Radičević je svojim književnim opusom renesansnog duha i antejske snage obeležio drugu polovinu 20. veka kao značajan pesnik, prozni pisac, esejista, stvaralac za decu i novinar i za svoja dela primio je ugledna priznanja, između ostalog dobitnik je Vukove i Sedmojulske nagrade, kao i Plakete sa Disovim likom, danas Disove nagrade.\nČačanska biblioteka je tokom proteklih decenija organizovala brojne književne programe posvećene stvaralaštvu velikog pisca.\nNa 90-godišnjicu njegovog rođenja, a u saradnji s beogradskim Institutom za književnost i umetnost organizovan je Naučni skup „Poezija Branka V. Radičevića“, dok je dve godine kasnije objavljena knjiga njegovih izabranih pesama pod nazivom „Večita pešadija i srodne pesme“ kao zajedničko izdanje biblioteka iz Guče i Čačka, čiji je priređivač bio Dragan Hamović.


Bivši kapiten pirotskog Radničkog Miloš Nikolić pokrenuo svoju školu fudbala "Libero" | Pirot vesti\nPočetna/Sport/Bivši kapiten pirotskog Radničkog Miloš Nikolić pokrenuo svoju školu fudbala “Libero”\nBivši kapiten pirotskog Radničkog Miloš Nikolić pokrenuo svoju školu fudbala “Libero”\nBivši kapiten Radničkog koji inače završava doktorske studije iz ove oblasti, Miloš Nikolić, pokrenuo je svoju školu fudbala “Libero” za decu od 6 do 12 godina. Njegovi planovi su veoma ambiciozni, školu trenutno pohađa četrdesetak mališana koji vežbaju na otvorenom, a u planu je i izgradnja privatne balon hale sa veštačkom travom nedaleko od Gradskog stadiona u Senjaku.\n-Kako za Pirotske vesti kaže Nikolić, cilj skole je da deca ovladaju osnovnim fudbalskim elementima kao što su kontrola i vodjenje lopte, prijem i dodavanje, šutiranje i sve to naravno kroz igru i grupni rad. Sa decom će raditi školovani treneri, sa UEFA licencama. Treninzi su trenutno na otvorenom na pič terenu, ali je u narednom periodu u planu izgradnja privatne balon hale sa veštackom travom po UEFA standardima, svlačionicama, kafićem i drugim pratećim objektima-kaže Nikolić za Pirotske vesti.\nPo njegovim rečima, interesovanje dece je ogromno.\nMiloš Nikolić u vreme dok je bio kapiten Belih\n-Za sada naša škola ima četrdesetak članova, iznenadjeni smo brojem dece koja vole fudbal i imaju želju da treniraju kod nas. Jedan od ciljeva škole je da deca učestvuju na turnirima u svom uzrastu, da se takmiče, druže, socijalizuju. Svakom novom članu naše škole dajemo na poklon majicu za trening-kaže Nikolić.\nSve informacije mogu se dobiti na telefon 066372349.\nFudbaleri Radničkog počeli pripreme, kapiten Tolić odlazi iz…\nOko 70 dečaka u Božićnoj školi fudbala "Libero" savladava…\nistaknuto libero miloš nikolić radnički pirot Škola fudbala\nRadnički bira upravu na narednoj Skupštini\nOdbojkašice Gimnazije među najboljima u zemlji\nRukometaši poraženi u Boru 16:12


Ana Brnabić: O sastavu nove vlade pita se isključivo predsjednik Vučić – Haber.ba\nAna Brnabić: O sastavu nove vlade pita se isključivo predsjednik Vučić\nPremijerka Ana Brnabić kazala je danas da se o sastavu nove vlade pita isključivo predsjednik Srbije Aleksandar Vučić.\n“Da li ću u sastavu nove vlade zadržati isto mesto, to je pitanje za predsjednika Srbije, on o tome odlučuje”, rekla je Brnabić nakon promocije programa “Moja prva plata”, prenijela je Nova.rs.\nOdgovarajući na pitanje novinara da li će zadržati premijersko mesto, Brnabić je rekla da se o sastavu nove vlade pita isključivo predsednik Srbije. “To nije pitanje za mene, o tome ne odlučujem ja, odlučuje predsednik Srbije, to je njegova ustavna nadležnost”, rekla je ona.\nNaglasila je da se Srbija u poslednjem periodu nalazila pred mnogim izazovima na koje je “uspešno” odgovorila.\n“Sad nas čekaju teški izazovi u pregovorima s Prištinom, amandmani na Ustav koji se nalaze pre Skupštinom Srbije, kao i ulazak u Evropsku uniju”, rekla je Brnabić.\nNaglasila je da je zbog toga važno da se odluka ne donosi “brzopleto”.\n“Sigurna sam da će nova vlada biti još efikasnija od ove koju ja vodim”, kazala je Brnabić.\nTeme:Aleksandar Vučić, Ana Brnabić, nova vlada


Inspekcija dolazi na kakanjsku pijacu: Zabranjena je prodaja van prostora zatvorene pijace! – Kakanj Info\nNaslovna / Kakanj / Inspekcija dolazi na kakanjsku pijacu: Zabranjena je prodaja van prostora zatvorene pijace!\nInspekcija dolazi na kakanjsku pijacu: Zabranjena je prodaja van prostora zatvorene pijace!\nOve zakonske akte usvojio je Parlament F BiH, dakle ne Općina Kakanj, i ovi zakonski propisi važe na teritoriji cijele F BiH, ne samo u Kaknju.\nDakle, prodaju unutar zelene ili robne pijace mogu vršiti samo ona lica koja ispunjavaju zakonske uslove, ali isto tako postoje i propisi kojima se zabranjuje prodaja na javnim površinama i površinama koje neposredno graniče uz javne površine.\nDakle, zabranjena je prodaja bilo kakve robe i/ili proizvoda van prostora zatvorene pijace.\nInspekcija je upozorila sva lica koja se bave prodajom robe i/ili proizvoda zauzimajući javnu površinu ili površinu koja neposredno graniči sa javnom površinom, a bez odobrenja nadležnog organa i lica koja se bave prodajom robe i/ili proizvoda van prostora zatvorene pijace (naročito subotom), da će biti najoštrije sankcionisani, prisilnim uklanjanjem, oduzimanjem robe i pokretanjem prekršajnog postupka i naknadom štete.\nPrethodni Upriličen prijem za predstavnike Udruženja “Srce za djecu koja boluju od raka u F BiH”: Općina Kakanj će finansijski pomoći rad Roditeljske kuće\nSljedeće NAGRADNA IGRA KSC-a: LIGA PRVAKA U EUROPI\nU okviru Projekta energetske efikasnosti za BiH, koji iz kreditnih sredstava Svjetske banke, putem implementacione …


D S S neće glasati za zakon protiv diskriminacije\nod Admin taj Pon 16 Mar 2009 - 15:08\nDemokratska stranka Srbije neće glasati za Predlog zakona protiv diskriminacije, jer je to loš i prepisan zakon koji ne donosi ništa kvalitativno korisno, rekao je danas portparol te stranke Andreja Mladenović.\nOn je na konferenciji za novinare najavio da će D S S u sredu, pre početka sednice Skupštine na kojoj će se razmatrati taj propis, predstaviti svoje amandmane kao pokušaj da se zakon poboljša.\nMladenović je ocenio da je vlada u proceduru vratila predlog zakona bez uvažavanja primedbi crkava i verskih zajednica i da zakon ne treba usvojiti.\nOn je ponovio stav te stranke da veliku odgovornost snosi ministar vera, jer o ovom zakonskom rešenju nije ni razgovarano sa verskim zajednicama, zbog čega treba da podnese ostavku.\nPredlog zakona o zabrani diskriminacije dostavljen je Skupštini u petak uveče na razmatranje po hitnom postupku, a predsednica parlamenta Slavića Đukić - Dejanović je zakazala za sredu, 18. mart, sednicu na kojoj će to biti jedina tačka dnevnog reda\nVlada je taj predlog, koji je ranije ovog meseca povučen iz skupštinske procedure na inicijativu tradicionalnih crkava i verskih zajednica, na sednici usvojila jednoglasno, a nije joj prisustvovao ministar vera Bogoljub Šijaković.\nPredlagač zakona je Ministarstvo rada i socijalne politike.\nTradicionalne crkve i verske zajednice pozvale su istog dana građane Srbije da se upoznaju s neophodnošću izmena Predloga zakona o zabrani diskriminacije, za koji tvrde da je diksiriminatoran prema građanima po osnovu vere, privrženosti javnom moralu, privatnosti i nepovredivosti porodičnog života.


Radio Nešvil – Bogatić » Vlada vraća „zarobljene“ radnike Vlada vraća „zarobljene“ radnike – Radio Nešvil – Bogatić\n21. januara 2014. radionesvil\nNaši građevinski radnici koji se nalaze u Sočiju bez dozvola za rad i novca biće danas prevezeni u Beograd, specijalnim avionom.Vlada Srbije odlučila je da danas čarter-letomhitno bude prebačeno više od sto radnika. Osim njih, biće vraćeno i oko 20 radnika državljana Bosne i Hercegovine.\nAvion „ER Srbia“ bi, kako je planirano, trebalo iz Beograda za Soči da poleti oko 15 časova, saopštila Kancelarija za saradnju s medijima posle jutrošnje sednice vlade.\nAmbasador Srbije u Moskvi Slavenko Terzić izjaviio je za Politiku da se intenzivno traži rešenje sa Vladom Srbije za oko sto radnika iz Srbije koji se trenutno nalaze u Sočiju. U toj grupi, prema njegovim rečima, trebalo bi da bude i 20 radnika iz Republike Srpske, odnosno BIH.\nAmbasador Terzić kaže da nadležni u Srbiji imaju izuzetnu saradnju sa ruskim vlastima, i očekuje da će nastali problem biti vrlo brzo rešen.\nPodsetimo, ovo nije prvi put da su naši radnici, koji su preko građevinskih firmi angažovani na izgradnji zgrada za potrebe Zimskih olimpijskih igara u Sočiju, ostavljeni na cedilu, bez radnih dozvola, novca, adekvatnog smeštaja. Neki od njih imali su čak i problema sa policijom, upravo zbog toga što nisu imali adekvatne vize i dozvole za rad u Rusiji.\nOni su se javnosti obratili putem medija, u nekoliko navrata, a poslednji put javilo se oko 30 radnika koje su ruske vlasti stavile u pritvor.\nIako je agencija preko koje su otišli da rade u Soči, „Hej ju“ u nedelju saopštila da su radnici u Rusiju poslati sa papirima, juče je iz Ministarstva rada saopšteno da to nije tačno, odnosno da agencija nije radnicima dala neophodna dokumenta, odnosno da ih je u Rusiju poslala na rad na crno. Zbog toga je najavljeno da će u tu agenciju biti poslate dve inspekcije.\n26. marta 2016. radionesvil Komentari su isključeni na Glas opštine Bogatić-Poslednja emisija iz medijskog projekta-Radio Nešvil 26.03.2016\n13. decembra 2013. radionesvil Komentari su isključeni na Narodna biblioteka Janko Veselinović\n12. oktobra 2019. radionesvil Komentari su isključeni na PREMINULA SNEŽANA PETKOVIĆ!


03. July 2022. / 17:53\nPočinje zimski raspust, u školske klupe 21. januara\nNije produžen boravak za 70 monaha, sveštenika i njihovih porodica\nMinistarstvo unutrašnjih poslova nije produžilo privremeni boravak u Crnoj Gori za nešto više od 70 sveštenika, monaha, monahinja i članova svešteničkih porodica, saopšteno je iz Mitropolije crnogorsko-primorske.\nIzglasana Inicijativa za opoziv načelnika opštine Teslić (video)\nMILIČEVIĆ: Cilj mi je ostati čist, oni koji su me birali izjasniće se trebam li ostati Načelnik ili ne.\nObilježeno 16 godina od pogibije vojvode Mande (foto)\nSluženjem pomena i polaganjem cvijeća ispred spomen-biste vojvode Mitra Maksimovića Mande u Ugljeviku, obilježeno je 16 godina od pogibije legendarnog ratnog komandanta Specijalne jedinice Vojske Republike Srpske "Mandini lavovi".\nGovedarica: Postavljanje ultimatuma vodi u ''mostarizaciju'' institucija BiH\nNešković: ''Više od decenije pozitivnog poslovanja''\nNjemačka želi da uvede porez za muslimanske vjernike\nPolitičari iz vladajuće demohrišćansko-socijaldemokratske koalicije su predložili uvođenje vjerskog poreza za muslimanske vjernike, smatrajući da će tako lakše omogućiti nezavisnije finansiranje rada džamija u Njemačkoj.\nUkoliko ubrzo ne bude tužilačke odluke, pozvaću građane da ih izbace iz kancelarija (video)\nPredsjedavajući Predsjedništva BiH Milorad Dodik rekao da ukoliko ubrzo ne bude tužilačke odluke u slučaju Dragičević, "da će pozvati građane pred Tužilaštvo da ih izbace iz kancelarija".\nPodgorica progoni još 20 sveštenika!?\nSadiković objavio fotografiju ministra Lukača u uniformi ''nacističke Njemačke''\nGovedarica: ''Bez pravne države nećemo daleko dogurati''\nUhapšen muškarac koji je udario policajca na trgu u Banja Luci (video,foto)\nPolicija je identifikovala i privela muškarca koji udara policajca, tokom protesta na banjalučkom Trgu Krajine.\nBosić: Dodikovo pravo lice\nTabaković: Dinar druga najjača valuta u svijetu u ovoj godini\nDinar je od strane „Blumberga” proglašen drugom najjačom valutom u svetu za ovu godinu, izjavila je guvernerka Narodne banke Srbije Jorgovanka Tabaković, dodajući da stabilni dinar, stabilni kurs i stabilna inflacija ostaju ciljevi i u 2019. godini.\nSDA blokira izbor Savjeta ministara BiH\nNastavak ''sječe'' kadrova DNS: Smijenjena dva direktora\nNakon opštih nereda u Banjaluci oglasio se ministar Lukač\nPresretači love od februara\nPDP: Tražimo od Viškovića da smijeni Lukača\nStrana 445 od 471